
Novi slobodarski infoshop i autonomni prostor 

U Splitu se otvara ^ Dislexia 
infoshop "Dislexia" 

Naša sloboda prestaje tamo gdje tuđa počinje, međutim država zadire u svačije 
područje slobode i time nas ugrožava 

Cijena razularenosti u 
državi i bez nje 

Danas strahote holokausta treba gledati kao proizvod sustava koji se ponavlja i 


reproducira 



Poštivanje 

holokausta 



Kritika antideutsch pokreta u Njemačkoj ...i njegovih „previše 
njemačkih" pristaša 


Antinacionalistički 

nacionalizam 

Uvodnik 

Ispod pločnika je novo 
slobodarsko (ili anarhističko) 
glasilo, mogli bismo reći 
dvomjesečnik, jer nam je 
hvatanje i praćenje 
zadanog ritma zasad 
polazilo za rukom. Unatoč 
svijesti o nestalnosti vremena i njegovom 
neprestanom izmicanju, ovakvo nam 
definiranje u okvirima vremena ipak garantira 
željeni kontinuitet. 

Osnovna ideja jest biti medij slobodarskog 
pokreta, te se može reći da na određeni način 
(iako ne u potpunosti) nastavljamo rad koji su 
započeli drugi objavljujući Comunitas, 
Nećemo i nedamo, Zaginflatch i cijeli niz 
drugih publikacija koje su obilježile godine 
rada slobodarskog pokreta kod nas. Unatoč 
tome što je propagandna bomba informacija 
odavno aktivirana, činjenica je da je njezin 
upravljač najčešće u rukama masovnih medija 
koji su oduvijek bili naklonjeni svim vlastima. 
Upravo stoga postoje događaji i ideje koje se 
zaobilaze, kojima je neka nevidljiva ruka 
odredila mjesto ispod svakodnevnih senzacija 
i dnevnih kronika gradskih ulica. Jedna od 
ideja Ispod pločnika jest stoga da između 
ostalog bude prostor za takve, najčešće 
zaobilažene ideje, vijesti, stavove, razgovore i 
aktualne situacije slobodarskog pokreta. Uz 
različite prijevode, autorske članke, 
predstavljanja novih knjiga i drugih izdanja 
Ispod pločnika također nastoji pružiti otvorenu 
diskusiju teorije i prakse, odnosno papirnatih 
stavova i svakodnevnih postupaka, a ne samo 
periodično izdanje ideja na papiru. Sve je 
ovo ionako tek mali doprinos onome što 
pokret rodi, ono ostalo i bitno događa se u 
svakodnevnom životu, na ulici, na radnom 
mjestu, u školi, na fakultetu, u našim 
međusobnim odnosima... 

Raznolikošću stavova i ideja koje donosimo ili 
ćemo donositi želimo naglasiti važnost i 
nužnost propitivanja tuđih, ali i vlastitih 
stavova; nužnost diskusije i konstruktivne 
kritičnosti kojom istovremeno rušimo mit o 
objektivnosti i konstanti naših stavova jer oni 
niti to jesu niti bi takvima trebali biti. Želimo 
naglasiti nužnost promjene proizašle iz 
osobnog promišljanja iznesenih stavova, a ne 
puko usvajanje predstavljenih ideja. Uz sve to 
treba reći da stavovi izneseni u tekstovima 
nisu nužno stavovi iza kojih stoji uredništvo, 
već tekstove objavljujemo zato jer ih 
nalazimo zanimljivima i dobrom podlogom za 
diskusiju i razvoj rasprave. 

I na kraju... u želji da dopremo do šireg 
čitateljstva, odlučili smo Ispod pločnika 
ostavljati i na frekventnijim kulturnim 
mjestima i knjižarama čiji popis možete naći 
na zadnjoj stranici... 

Financiramo se donacijama, pa kada naletite 
na kutiju na kojoj piše "donacije", ubacite 
nešto, to će nam puno pomoći. 

Trenutno nemamo fizičku adresu, a 
kontaktirati nas možete putem elektroničke 
pošte. Ukoliko želite pomoći na bilo koji 
način, poslati vijest/prilog, ili primati Ispod 
pločnika na svoju adresu, pišite na: 
ispodplocnika@net.hr 



Ukratko o jesenskom broju Ispod pločnika 

Protiv zidova i svih granica! 



Ljeto je na izmaku, dani su kraći, vrućine se 
lakše podnose, a pred vama je peti broj 
Ispod pločnika. 

Kraj ljeta obilježio je između ostalog No 
Border Camp u Patrasu, održan od 29.-31. 
kolovoza, a jesen se nastavila u sličnom tonu 
kada se u njemačkom gradu Kielu od 26.-28. 
rujna održao Vikend protiv zatvora pod 
nazivom NO PRISONINO STATE! Veza 
između ta dva događaja i više je nego očita, 
jer što su drugo granice, koje nam 
onemogućavaju slobodu kretanja i 
podvrgavaju naše živote neprestanoj kontroli, 
do li nešto prozračnija verzija zidova zatvora i 
zatvorskih ćelija. Činjenica je da je industrijski 
kapitalizam sa svojom sve sofisticiranijom 
nadzornom tehnologijom zatvore pretvorio u 
ljudsku stvarnost i svakodnevicu. I dok je 
manjina onih koji imaju moć potpuno 
ravnodušna prema svakodnevnim strahotama 
i stradanjima, te joj je jedini interes mogući 
profit, naše je društvo sve sličnije zatvorima sa 
zidovima izvana i iznutra. 

Upravo se u ovom broju dotičemo pitanja tih 
izvanjskih zidova koji nas okružuju i pritom 
jasno pokazuju kako je vladajući politički 
sistem duboko povezan s arhitekturom i 
prostornim planiranjem u svrhu kontrole 
ljudskih života, „dovođenja discipline", 
odvajanja „dobrih" od „loših" i skrivanja 
onog što se ne smije vidjeti. Zatvori su 
zapravo mjesta koja objedinjuju sve aspekte 
modernog društva, od zračnih luka, 
supermarketa, ureda, tvornica, škola, gradova 
u kojima živimo i si. Ako ne želimo biti ni 
malo optimistični i pozitivno raspoloženi 
mogli bismo reći da postoje samo zatvori, oni 
na makrorazini i oni na mikrorazini. U zatvoru 
možemo prepoznati najjasniji aspekt 
kapitalističkog iskorištavanja, s obzirom na 
činjenicu da je logička posljedica vladajućeg 
sistema i slobodnog tržišta, mjesto gdje je sve 
i svatko podvrgnut kontroli i katalogiziran. 
Upravo su takva mjesta i gradovi u kojima 


živimo. Doduše neki manje, a neki više, što 
samo potvrđuje činjenicu da će, s obzirom na 
globalizaciju militarističkog urbanizma i 
arhitekture zatvorskih ćelija i kontrolnih 
točaka, uskoro većina stanovništva biti 
zatvorena u ogromnu zidovima ograđenu i 
najsuvremenijom tehnologijom kontroliranu 
zajednicu, dok će se manjina slobodno kretati 
i dalje graditi zidove i barijere na svim 
mogućim razinama. Globalizacija 
militarističkog urbanizma i dizajn okupacije 
uzeli su maha, zidova kao fizičkih metafora 
izolacije i segragacije sve je više i za njihovo 
će rušenje možda biti potrebno mnogo truda, 
vremena i energije. No, bili bismo naivni 
kada bismo vjerovali da će rušenjem fizičkih, 
izvanjskih zidova svijet postati predivno mjesto 
za život. Paralelno s težnjama i snagama 
uperenim u rušenje barijera koje nas 
međusobno dijele i ograničavaju nam 
slobodu kretanja, svoju bismo energiju trebali 
usmjeriti i na rušenje onih unutarnjih zidova; 
zidova tradicije, stereotipa, nametnutih nam 
normi i obrazaca ponašanja koji nas 
ograničavaju u slobodnom djelovanju i često 
nam onemogućuju stvaranje iskrenih i 
dubokih odnosa s drugim ljudima. Zidova koji 
nas razdvajaju i udaljuju istovremeno od sebe 
samih ali i od drugih onemogućujući na taj 
način bilo kakvu suradnju i samoorganiziranje 
čime je i gotovo svaki pokušaj rušenja 
izvanjskih zidova osuđen na promašaj. 

Kada već govorimo o zidovima, bitno je 
spomenuti i zidove koje smo izgradili oko 
sjećanja i koji nam onemogućuju da vidimo 
što se događa u sadašnjosti i u svijetu koji nas 
okružuje. 

S tim u vezi donosimo dva teksta, od kojih je 
jedan direktna reakcija na besmislenost, 
apsurdnost i čistu kontradiktornost Anti- 
Deutsch pokreta. Anti-Deutsch pokret veoma 
jetransparentna skupina unutar njemačkog 
antifašističkog pokreta, a korijene vuče iz 
početka devedesetih godina, točnije nakon 
pada Berlinskog zida i ponovnog ujedinjenja 

Sukob u Izraelu/Palestini i borba protiv zida koji razdvaja dvije zajednice 

Anarhisti protiv zida pozivaju na 
solidarnost 



Njemačke što su vidjeli kao moguću prijetnju 
da se ponove stravični događaji iz Drugog 
svjetskog rata. Njihova politika prepuna je 
kontradikcija - smatraju se dijelom političke 
ljevice, odnosno komunistima, ali 
istovremeno podupiru politiku predsjednika 
Busha i rat u Iraku; ističu da su 
antinacionalisti, ali istovremeno veličaju 
državu Izrael, brane njezinu politiku, a svakog 
tko je osudi nazivaju antisemitom. Zvuči 
toliko kontradiktorno da je gotovo i smiješno, 
no ono zbog čega smo odlučili „pozabaviti" 
se Anti-Deutschom jest činjenica da je 
njihova prisutnost na slobodarskoj sceni sve 
veća, česti su sudionici raznih demonstracija, 
a ima ih i među pripadnicima nekih 
subkultura, posebno pank kulture u 
Njemačkoj. Naposljetku, Anti-Deutsch je 
upravo primjer pogleda na svijet zarobljenog 
unutar zidova sjećanja na prošle događaje i 
osjećanja krivnje zbog događaja u prošlosti, 
te nemogućnosti dovođenja događaja iz 
prošlosti u vezu sa događajima u sadašnjosti. 
Anti-Deutsh je zapravo slika svijeta u 
potpunosti okrenutog naglavačke. 

Drugi se tekst odnosi upravo na taj problem 
zarobljenosti u prošlosti, te se dotiče teme 
židovskog holokausta kao jednog od primjera 
industrijalizacije i institucionalizacije ljudske 
patnje u svrhu tvorbe prepoznatljivog 
nacionalnog identiteta. I dok se Zinn osvrće 
na ulogu koju holokaust igra u Americi, bitno 
je spomenuti da je slična situacija i u 
Hrvatskoj, u kojoj već nekoliko godina 
zaredom po dvadesetak hrvatskih 
srednjoškolskih profesora, stipendista MZOS-a 
i Yad Vashuma, svake godine odlazi u Izrael 
na tečaj i edukaciju u izraelskom holokaustu 
zajedno sa 715 nastavnika iz 52 zemlje 
svijeta. Ironično je pritom da se o židovskom 
holokaustu i genocidu počinjenom prije 70 
godina educiraju na mjestu gdje se upravo 
sada događa jedan od genocida u svijetu, 
genocid o kojem se na njihovom tečaju šuti 
kao i da ne postoji. 

Tako je očigledno da su se strahote događale 
i da se događaju i danas, tako je očigledno 
da su se zidovi gradili u prošlosti kao što se 
grade i danas (Kineski zid, ogromni dvorci 
bogataša i plemića zaštićeni debelim 
zidovima, Berlin, Heiligendamm... samo su 
različite manifestacije u različitom vremenu 
istog vladajućeg sistema i kulture straha). 

Ono bitno jest ne samo prepoznati određene 
događaje, uočiti strahote u sadašnjosti i 
prošlosti i dovesti ih u međusobnu vezu, nego 
se pobuniti protiv takvih okrutnosti i 
istovremeno se oduprijeti i njima, ali i 
nastojanjima da se isti ti strahoviti događaji, 
sva ta masovna ubojstva i patnje procjenjuju i 
zatvaraju u muzeje i nacionalne galerije sa 
svrhom izgradnje prepoznatljivog nacionalnog 
identiteta. Oduprijeti se industriji koja patnju 
pretvara u prepoznatljiv tržišni brand. Industriji 
koja dovodi do svađa oko toga koja je patnja 
vrednija i koja zaslužuje povlašteniji položaj u 
muzeju, u povijesti... 

Jedini smisao naše sposobnosti dovođenja u 
vezu događaja iz prošlosti s događajima u 
sadašnjosti jest u tome da se istovremeno 
odupremo patnjama, strahotama i masovnim 
ubijanjima koja nas okružuju sada, ali i 
zastavama i barjacima koji vijoreći se na 
vjetru iste te patnje lukavo koriste kao oružje i 
instrument vlastitog postojanja... 


Grupa Anarhisti protiv zida, koja se već 
godinama bori protiv izgradnje zida čija 
svrha je podjela i potpuno razdvajanje 
izraelskih i palestinskih zajednica, poziva 
sve na solidarnost i novčanu podršku koja im 
je nužno potrebna zbog sve večih pravnih 
troškova. 

Zbog rastućih pravnih troškova zajedničke 
palestinsko-izraelske borbe protiv okupacije i 
porasta kaznenog progona palestinskih 
aktivista, grupa je uputila međunarodni poziv 
za prikupljanjem nužnih novčanih sredstava. 
Poziv su uputili nakon što je izraelska grupa 
Anarhisti protiv zida odlučila i putem pravne 
pomoći podržati svoje palestinske suborce 
koje stalno hapse na demonstracijama. 

Od 2003 godine grupa aktivno podržava 
palestinsku borbu protiv izraelske okupacije i, 
još konkretnije, borbu protiv segregacijskog 
zida koji je izraelska vlast odlučila sagraditi. Iz 
tjedna u tjedan daju direktnu podršku 
palestinskom otporu protiv izgradnje zida u 
raznim područjima na Zapadnoj obali, 
uključujući sela al-Ma'asara koje se nalazi 
južno Betlehema, Beit Ummar, sjeverno od 
Hebrona, Bil'in i u posljednje vrijeme gotovo 
na dnevnoj bazi, Ni'ilin zapadno od Ramale. 
Upravo tamo vojska poduzima radikalne 


poteze kako bi zaustavili prosvjede pa tako 
povremeno koriste bojevu municiju protiv 
prosvjednika, stavljaju selo pod opsadu i tako 
pokušavaju zastrašiti stanovništvo. 

Na stotine, a sada vjerojatno i tisuće aktivista 
je uhapšeno, dok su desetine osuđene zbog 
svog sudjelovanja u toj borbi. Srećom, grupu 
zastupa predana odvjetica Gaby Lasky, koja 
je poznata po svom radu na zastupanju i 
obrani aktivista uhapšenih zbog prosvjeda i 
direktnih akcija na Zapadnoj obali ili u 
Izraelu, lako pravne usluge koje pruža grupi 
zahtjevaju gotovo puno radno vrijeme, 
pristala je raditi tek za pokrivanje osnovnih 
troškova. Ipak, unatoč prošlogodišnjem 
uspješnom prikupljanju novčanih sredstava, 
grupa trenutno duguje odvjetnici Lasky oko 
15.000 američkih dolara. 

Kako je u posljednje vrijeme sve više 
uhapšenih palestinskih aktivista, grupa je 
odlučila proširiti svoju pravnu pomoć i na 
njih, no to je podiglo ukupne troškove, a 
dodatni troškovi su i oni za komunikaciju i 
prijevoz. 

Zbog svega navedenog Anarhisti protiv zida 
poziavju na solidarnost i traže nvčane priloge 
kojima će pokriti daljnje troškove svoje borbe. 
Više o tome kako donirati novac i njihvoj 
borbi saznajte na http://awalls.org 


Tradicionalno jesensko anarhističko okupljanje 

Anarhistički sajam knjiga u Londonu 

Najstariji i svakako najveći (barem na našem 
kontinentu) anarhistički sajam knjiga se već 
tradicionalno događa u drugoj polovici listopada. 

Kao i svake godine na londonskom sajmu knjiga će 
se okupiti na stotine izdavačkih kuća, projekata, ali i 
anarhističkih grupa, časopisa, te svih zainteresiranih 
za anarhizam, anarhističke ideje i djelovanje. 

Osim samog sajma knjiga, koji je već sam po sebi 
dovoljan da cijeli dan provedete tražeći ponešto za 
sebe i upoznate ljude i ono što rade, sajam svake 
godine osigurava prostor za grupe i pojedince koji 
žele organizirati svoje (javne) sastanke, radionice i 
predavanja, a ove godine su tome dodali i novost, 
pa sada i organizatori sajma pozivaju goste koji će 
govoriti tijekom sajma. Tako su ovogodišnji 
govornici na sajmu Lučio Urtubia, John Pilger, Paul 
Mason i Morris Beckam. 

Više o programu sajma koji se događa 18. 10. 
potražite na www.anarchistbookfair.co.uk 

Proglas ruskih anarhista protiv rata u Gruziji 

Protiv rata na Kavkazu 



Erupcija vojnih akcija između Gruzije i Južne 
Osetije prijeti prerastanju u rat velikih 
razmjera između Gruzije, podržane od 
strane NATO-a, i, s druge strane, ruske 
države. Tisuće ljudi je već ubijeno i ranjeno 
- uglavnom civili; čitavi gradovi i naselja su 
sravnjeni sa zemljom. Društvo je 
poplavljeno blatnjavim potocima 
nacionalističke i šovinističke histerije. 

Kao i obično, prilikom sukoba država, ne 
postoje oni koji su dobri u novom kavkaskom 
ratu - postoje samo oni odgovorni. Plamen 
koji je potican godinama je sada postao 
vojna vatra. Sakašvilijev režim u Gruziji drži 
dvije trećine populacije u siromaštvu, i što je 
jače unutrašnje nezadovoljstvo, to je veća 
njegova želja da se iz te situacije izvuče 
"malim pobjedničkim ratom", koji bi mu 
omogućio da sve zaboravi. Ruska vlada je 
odlučna u namjeri u zadržavanju hegemonije 
na Kavkazu. Danas se predstavljaju kao 


branioci slabih, ali je njihovo licemjerje 
posve jasno: zapravo, Sakašvili samo ponavlja 
ono što su Putinovi vojnici radili u Cečeniji 
prije devet godina. Vladajući krugovi i u 
Osetiji i u Abhaziji teže jačanju svojih pozicija 
kao ekskluzivni saveznici Rusije u regiji, i 
istovremeno zavlače osiromašenu populaciju 
floskulama o "nacionalnoj ideji" i "spasu 
naroda". Vođe SAD-a, europskih država i 
NATO, s druge strane, žele oslabiti utjecaj 
svojih ruskih rivala na Kavkazu koliko je to 
moguće, da bi sebi omogućili kontrolu nad 
izvorima i transportom goriva. Stoga, 
postajemo svjedoci i žrtve nastavka bitke za 
dominaciju nad izvorima energije, naftom i 
plinom. 

Ova borba ne donosi radnim ljudima - 
gruzijcima, osetima, abkhazima ili rusima - 
ništa, osim krvi i suza, neprocjenjivo 
uništavanje i bijedu. Iskazujemo svoju duboku 
sućut sa prijateljima i rođacima žrtava, sa 
ljudima koji su ostali bez krova nad glavom i 


izvorima financiranja, i svima ostalima koji 
pate zbog ovog rata. 

Ne smijemo potpasti pod utjecaj 
nacionalističke demagogije koja zahtjeva 
jedinstvo sa "našom" vladom, ističući zastavu 
"zaštite domovine". Glavni neprijatelj običnih 
ljudi nisu siromašna braća i sestre sa druge 
strane granice ili druge nacionalnosti. Naši 
neprijatelji su vladari i gazde svih vrsta, 
predsjednici i ministri, biznismeni i generali, 
oni koji pokreću ratove sa ciljem uvećavanja 
svoje moći i bogatstva. Pozivamo radnike i 
radnice Rusije, Osetije, Abhazije i Gruzije da 
odbiju nacionalistički i patriotski mamac i da 
svoj bijes okrenu prema vladarima i bogatima 
sa svih strana granice. 

Ruski, Gruzijski, Osetijski i Abhaski vojnici! Ne 
slušajte naređenja svojih nadređenih! 

Okrenite svoje oružje protiv onih koji su vas 
poslali u rat! Nemojte pucati na 
"neprijateljske" vojnike - pobratimite se sa 
njima: bajunete u zemlju! 

Radni narode u pozadini! Sabotiraj vojne 
napore, pokreni sastanke i demonstracije 
protiv rata, organiziraj se i štrajkaj protiv rata! 
Ne ratu i njegovim organizatorima - 
vladarima i bogatašima! Da solidarnosti 
radnih ljudi sa svih strana granica i linija 
fronta! 

Proglas je sastavila i objavila Federacija radnica i 
radnika obrazovanja, znanosti i tehnike, ruske 
sekcije Međunarodnog udruženja radnica i radnika 
- KRAS-MUR [www.kras.fatal.ru], ali su ga 
potpisale i druge anarhističke grupe. 


Talijanski policajaci osuđeni zbog nasilja tijekom sastanka G8 u Genovi 2001. godine 

Presude policiji zbog nasilja u Genovi 


Tijekom sastanka G8 policija je pokazala 
kakva brutalnost očekuje one koji su protiv 
bogatih i njihovih predstavnika, tako da je 
prebijanje bilo sustavno i planirano, a ne 
incidentno ponašanje pojedinih nasilnih 
policajaca. 

Policija je upala u školu gdje su demonstranti 
spavali i mnogima polomila kosti. Jedan 
nezavisni novinar je imao osam prijeloma, 16 
razbijenih zuba i bio je u komi dva dana. 



Policija je čak 81 osobu otela i odvedeni su u 
privremeni zatvor pored Genove. Tamo su 
prebijani, prijetili su im i vrijeđali ih. Nakon 
1 1 sati suđenja, sudac je izrekao 15 presuda 
optuženim policajacima za napade i kršenje 
ljudskih prava. Zapovjednik zatvora je dobio 
5 godina, a drugi između 5 i 28 mjeseci. 
Prebijeni su zadovoljni jer je uopće došlo do 
ovakve presude iako bi voljeli da su optuženi 
dobili još veće kazne. Neki su izjavili da će 
živjeti deset godina kraće zbog fizičkih 
posljedica koje su im nanešene tijekom 
maltretiranja i da im vlasti nimalo nisu 
pomogle oko ovog sudskog procesa. Žrtve će 
dobiti kompenzaciju, svatko će odmah dobiti 
10.000 eura, a dugoročno će im svima biti 
isplaćeno ukupno 1 5 milijuna eura. Ova 
presuda je donešena nakon 7 godina sudskog 
procesa. Pravna borba se nastavlja, u procesu 
je još jedno suđenje zbog racije na školu. 
Ovim je i talijanski sud potvrdio nasilnost 
policije, iako, moramo dodati, ove kazne 
ništa ne rješavaju, jer je policija posegnula za 
nasiljem upravo braneći sustav koji ih je sada 
navodno osudio i to nakon sedam godina(!?). 
Poznavajući pravne smicalice, vjerojatno će 
osuđeni brzo biti na slobodi. S druge strane, 
nasilje se nastavilo događati i nakon Genove 
i ne samo u Italiji već i druge u svijetu. 

Više o suđenjima vezanim uz prosvjede u 
Genovi potražite na www.supportolegale.org 


Večeri medijske gerile i poetskog terorizma 

Nova sezona 
Subverzija 

Nakon ljetne pauze Subverzije 
se nastavljaju događati u 
tjednom ritmu i dalje svaki 
ponedjeljak u 1 9 sati u 
net kulturnom klubu 
Mama (Preradovićeva 18) 
u Zagrebu. 

Ideja Subverzija je 
otvoriti prostor disk 
i baviti se aktualnim(ili nešto manje 
aktualnim) temama koje pokrivaju 
najrazličitija područja kroz video projekcije, 
igrane i dokumentarne filmove, predavanja i 
diskusije... Politička pitanja i događaji, ratovi, 
ekonomska pitanja, obrazovanje, ekološke 
teme, povijest slobodarskog pokreta, 
seksualnost, rodni odnosi, mediji, umjetnost... 
Samo su neke od tema kojima su se 
Subverzije bavile tijekom svog postojanja. 

Ne manje važna je činjenica da Subverzije 
predstavljaju prostor za druženje i 
upoznavanje slobodarskih ideja, kroz sam 
program, ali i dostupnu literaturu. 

Program je otvoren za prijedloge pa samo 
navratite i tijekom večeri predložite svoju 
ideju za neke od sljedećih Subverzija. 





SOUDARITi 


„Ideja da samo razumijevanje genocida, 
sjećanja na holokaust može dovesti ljude do 
želje za rušenjem sistema jest pogrešna. 
Kontinuirano pojavljivanje nacionalizma 
sugerira da je baš suprotno istina: 
razumijevanje genocida dovelo je ljude da 
mobiliziraju genocidne vojske, sjećanje na 
holokaust dovelo je ljude do njegova 
perpetuiranja. Senzitivni poete koji pamte 
gubitak, istraživači koji su ga dokumentirali 
kao čistokrvni su znanstvenici koji su otkrili 
građu atoma. Tehničari su iskoristili 
pronalazak cijepanja atomske jezgre kako bi 
proizveli oružje koje cijepa jezgre svih 
atoma; nacionalisti koriste poeziju kako bi 
pocijepali i sjedinili ljudske populacije, kako 
bi mobilizirali genocidne vojske i izvršili novi 
holokaust." 

Freddy Perlman 
Kontinuirano pojavljivanje nacionalizma 

Tijekom 90-ih, u pošti koju sam primao za 
fanzin koji sam izdavao, primijetio sam da 
Nijemci, čak i njemački anarhisti, čudno 
reagiraju kada god dođe do sukoba između 
Izraela i Palestine. Uvijek bi bilo što izašlo u 
mom fanzinu i vezano uz tu temu bilo 
popraćeno podužim pismom iziritiranog 
Nijemca koji me optužuje za palestinski 
nacionalizam ili gotovo antisemitizam. Nikad 
nisam primio slično pismo pripadnika druge 


nacije, iako je fanzin distribuiran sve do 
Izraela, niti od Zidova bilo koje druge 
nacionalnosti. Iz moje perspektive stajalište 
izneseno u fanzinu, tičući se tog problema, 
nije bilo posebno kontroverzno: kao većina 
pripadnika anarhističkog pokreta osudio sam 
nasilje i rasizam izraelske vojske i cionistički 
naseljenički pokret ostajući pritom sumnjičav 
prema onima koji pokušavaju kapitalizirati 
ono što smatram razumljivim palestinskim 
očajavanjem. Interpretirao sam ta pisma, u to 
vrijeme, samo kao prerevan trud dijela 
Nijemaca da se bude osjetljiv prema 
problemima koji se tiču židovskog naroda. 
Prošle sam se jeseni, nakon par godina, vratio 
u Europu. Na svojim proputovanjima otkrio 
sam da je ono što se činilo kao mala crna 
mrlja u njemačkom radikalnom miljeu, 
evoluiralo u nešto što smatram zastranjenjem 
uma: "Anti -deutsch kritika"- revolucionarni 
nacionalizam zamaskiran u radikalni 
antinacionalizam. Sljedbenicima ovakve 
ideologije nije bitno suprotstaviti se 
kapitalizmu, rasizmu i hijerarhiji nego 
suprotstaviti se Njemačkoj i antisemitizmu 
posebno, čak ako to obuhvaća podržavanje 
ostalih kapitalističkih nacija i drugačijih 
oblika rasizma. (1) Vidjevši da revolucija 
neće uslijediti, antidojč antifašisti odlučili su 
poduprijeti trenutačnu vladu Izraela i sve 
nepravde koje izvršava na račun nepravdi 


nanešenih Zidovima u prošlosti. 

U početku sam nailazio samo na tragove 
ovoga što slijedi. Penjući se ogromnim 
stubištem EKH-a, bečkog dugo stojećeg 
društvenog centra, naišao sam na malu 
parolu našaranu na zidu: "Suport Zionism" 
(„Podupri cionizam"). Čudno, pomislih, 
ovdje, u anarhističkoj tvrđavi grafit koji poziva 
ljude da se ujedine za cilj koji već podržavaju 
SAD više od bilo koje druge vlade na svijetu i 
odgovornog za raseljavanje i represiju čitave 
populacije ljudi druge boje kože. U vječnoj 
tradiciji skvotera koji se ne odvajaju od 
markera, dodao sam svoju opasku: "Dolje sa 
svim -izmima, podupri ljude, ne nacije." 
Sljedeći sam se tjedan zatekao u društvenom 
centru u Dresdenu. Među mnogima koji su 
okupirali prostor bila su i dva Izraelca koja su 
- kao i mnogi mladi Izraelci koje sam 
upoznao na prijašnjim posjetima Europi (2) - 
putovali kontinentom kako bi izbjegli služenje 
u vojsci. S jednim od njih sam započeo 
razgovor o politici. Odbio je zauzeti stajalište 
u razgovoru o izraelsko-palestinskom sukobu - 
dovoljno zadivljujući stav za osobu koja dolazi 
iz tako komplicirane situacije, koja je radije 
prihvatila egzil nego riskirala ubiti ili umrijeti 
za cilj u koji nije vjerovala. 

Ostali u Njemačkoj, ipak, nisu poštivali 
njegovu odluku. Ispričao mi je što je doživio 
putujući nekoliko dana s njemačkim bendom; 

kada se ispostavilo da izbjegava vojnu službu 
druga osoba koja je također bila na turneji - 
njemački ne-Zidov inače predan 
revolucionarnoj politici - pobješnjela je: "Ti 
ne bi služio da zaštitiš svoje ljude? Kukavico!" 

Zastave nacionalnih država 

Jedva dva dana kasnije, za vrijeme 
antifašističke akcije u Leipzigu, doživio sam 
prvi „sudar" s antidojčerima. Poštedjet ću vas 
detalja vezanih uz moje sudjelovanje u akciji 
- dovoljno je reći da smo prijatelj i ja satima 
tumarali zureći u fotokopirane mape, u 
nekoliko uzbuđujućih trenutaka gonjeni 
specijalnom policijom kroz blokirane ulice i 
preko bodljikavih barikada, a na kraju je 
planirani fašistički marš bio spriječen. Nakon 
putovanja južnom i istočnom Europom, u 
kojima fašizam sve više i više jača, bilo je 
pravo olakšanje vidjeti da ga se negdje 
zauzdava. Ipak, nije bilo tako ohrabrujuće 
vidjeti zastave SAD-a, Izraela i Britanije kako 
se istovaruju na početnoj točki antifašističkog 
marša. 

Odmah sam otišao do mladića koji ih je 
istovarivao. Prijatelj Nijemac me upozorio da 
ne gubim vrijeme, ali bez obzira poslušali me 
ili ne, zanimalo me što imaju za reći u svoju 
obranu. 

"Sto radiš sa zastavom?", pokazao sam na 
zvjezdice i pruge što ih je jedan mladac 
izvlačio iz kamiona. 

"Marširat ćemo s njima." 

"Ja sam iz SAD-a," započeo sam, "i ne mogu 
jebeno vjerovati da ćeš marširati sa zastavom 
SAD-a na ovom skupu. Zar ne znaš što ova 
zastava znači?" 

"Ali ovdje je drugačije! Ovdje ova zastava 
simbolizira antifašističku borbu." 

"Slušaj, svugdje u svijetu ta zastava prezentira 
isto: Hollywood, Coca-Colu, apsolutnu moć 
kapitalističkog tržišta. Kakve to veze ima sa 
slobodom?" 

Njegov odgovor bio je gotovo plačan: "Ali 
Britanija i SAD su porazile njemačku vladu. 
One su bile jedine koje su to mogle učiniti. 
Nosimo njihove zastave u znak sjećanja." 
"Ratovali su sa svojim vojskama podijeljenim 
u bijele i crne divizije i japanskim 
stanovnicima u internacionalnim kampovima. 
Oni se nisu borili za slobodu, nego za vlastitu 


nacionalnu moć - baš kao i u genocidnim 
ratovima protiv američkih domorodaca! Ta je 
zastava uprljana krvlju milijuna ljudi!" 

"Ali bili su jedini koji su ovdje mogli 
zaustaviti naciste", ponovio je poput ovce. 
Nisam si uhvatio posebno borbenog 
antidojčera. 

"Taj se rat, kao prvo, i dogodio jer su ljudi 
pristali marširati pod zastavama, a dobili bi ga 
i bez zastava da ljudi kao što si ti nisu 
inzistirali na njima. Ako ćeš marširati s tom 
zastavom isključi mene, a svaki antifašist u 
SAD-u poput mene učinio bi isto. Otišao sam 
da pronađem vlastitu rutu kako bih blokirao 
fašiste - otuda luda scena potjere i 
bodljikavih barikada. 

Tu noć, zaradivši ozljedu koja je potrajala 
tjednima, ostao sam prespavati u skvotu u 
Erfurtu. Ovdje je netko na svakom posteru na 
kojem je pisalo "Antifascist" zamijenio "fas- 
cist" sa "deutsch". Kakvi ljudi smatraju da je 
zauzeti se protiv Njemačke važnije nego 
zauzeti se protiv fašizma? 

Intifada kao neprimjerena tema 

Sve do Hamburga, moje zadnje stanice u 
Njemačkoj, nisam diskutirao s pravim, 
aktivnim antidojčerom. To je bio netko koga 
sam poznavao; u 90-ima je organizirao 
koncert mom starom pank-rock bendu u 
nekom društveno-kulturnom centru u 
Njemačkoj. Sad je bio mršaviji s više 
napuhanog, intelektualnog ozračja i tanko 
obrijanim brčićima. 

"Da," govorio je," ali tvoj novi bend i ... nije 
tako dobar, zar ne?". Klimao je glavom 
uzdignutih obrva. 

"Nov smo bend", odgovorio sam zaigrano. " 
Tek smo naučili svirati nove instrumente. 
Poboljšat ćemo se s vremenom. Ali da, sada 
možda i nismo tako dobri." 

"Tvoj posljednji bend", pauzirao je dramatike 
radi, "nije se poboljšao s vremenom, mislim. 
Vidio sam vas na početku i na kraju zadnje 
turneje. Sjećaš li se?" 

"Da, naravno. Slažem se." Poniznost je bolja 
strana slave ako želiš potrajati sat vremena u 
pank krugovima. 

"Znaš", rekao je naginjući glavu prema 
nazad i zagledavaši se u daljinu, "mislim da 
sam počeo gubiti interes kada je izašla 


snimka s pjesmom o Intifadi." (3) 

"Aha!", uskliknuo sam, praktički udarajući po 
sveprisutnom stolu za igru, u Njemačkoj 
poznatoj kao kicker i pomogo bog svakom 
strancu koji se suprotstavi i najpijanijem 
mjesnom igraču. "Antidojčer! Čekao sam na 
ovo! Bacimo se na posao!" 

"Pa da, mislim da ima puno toga oko čega se 
ne slažemo! Ali možda i ne postoji razlog da 
pričamo otome". 

Sasjekao me pogledom. 

"Na primjer, kažeš da živiš u šumi - protiv si 
tehnologije i civilizacije, zar ne? Ali nama, 
znaš, tehnologija je nešto što jednostavno 
funkcionira. Širi se jer funkcionira." 

Imao je moju potpunu pozornost. "A ostali 
ljudi koji su manje, da tako kažem, 
napredni...?" 

"Ah, vidim na što sugeriraš. Da, netko bi 
rekao da je to zapadnocentrično gledište, ali 
ljudi preuzimaju ovakav način života čim brže 
mogu." 

"Ali ne možeš tvrditi da je sve što se širi 
dobro. Znaš, kuga se isto širi. Kuga se širi zato 
što funkcionira! Ali svejedno, ja nisam protiv 
svih tehnologija - već samo protiv onih koje 
promoviraju hijerarhiju ili potkopavaju naše 
iskustvo življenja. Na kraju krajeva, da svi žive 
kako žive ljudi u SAD-u i Njemačkoj planet bi 
se uništio u jednoj generaciji." 

"Kuga se širi zato što funkcionira", ponovio je 
klimajući glavom poluzatvorenih očiju i s 
poštovanjem prema mojoj mudroj dosjetci. 
Kasnije sam saznao, istražujući antideutsch 
misao, da neki antideutsch pisci razmatraju 
svjetsku povijest u okvirima napretka 
civilizacije (tj. zapadne civilizacije) s 
implikacijom da su druge kulture primitivne. 
To je staromodna marksistička analiza u kojoj 
je kapitalistička tehnokracija etapa u ljudskoj 
evoluciji ka komunističkoj utopiji; to je bila 
izlika boljševicima i maoistima da prisile 
milijune ljudi na prestanak sa svojim 
tradicionalnim životnim navikama u cilju 
pridruživanja mašineriji industrijskog 
komunizma. 

"Postoji nešto gore od kapitalizma i 
buržoaskog društva: njihovo barbarsko 
dokidanje", piše jedan antidojčer i nastavlja 
pojašnjavajući da misli na arapski 
nacionalizam kao i njemački fašizam. Ovako 
razmišljajući polako se SAD i Izrael 
predstavljaju stjegonošama kulture i napretka, 
a oni prljavi Arapi divljacima kojima je 
predana baklja nacističke iracionalnosti i 
brutalnosti. 

No vratimo se razgovoru u Hamburgu. 

"Ali čemu zastave SAD-a na prosvjedima?", 
inzistirao sam. 

"Ah, radi fore, da pobude ljude", objasnio je. 
"Postoje određeni ljudi koje je potrebno 
razljutiti tim zastavama. Znaš, u Njemačkoj, 
desničari iskorištavaju cijeli protuamerički 
pokret u vlastite svrhe." 

"Ali zar nije potpuno reakcionarno nositi ih 
samo zato što smetaju tvojim neprijateljima? 
Znači li to da moraš prihvatiti zastavu tako 
destruktivne i opresivne države." 

Kasnije sam otkrio u svojim istraživanjima da 
bi mi moj sugovornik, da je iskreni, tvrdokorni 
antidojčer, objasnio da, budući da SAD 
opskrbljuje Izrael novcem i oružjem kako bi 
zauzdao cijeli Bliski istok i Palestincima činio 
kako želi, SAD uopće nije destruktivna država. 

nego prije svega zaštitnik mira. 

Pitanje koje razumiju samo Nijemci 

Umjesto toga odlučio se na pomirbeni 
pristup: "Ovo je stvar Nijemaca, posebna za 
naš kontekst u Njemačkoj. Ovdje, gdje se 
dogodio holokaust, naš je najvažniji posao 
boriti se protiv "njemačke snage" i zato su 
ove zastave dobre." 

Kratko sam se zamislio pa upitao: "Nije li 
veoma njemački tvrditi da u kontekstu 
Njemačke imate posebno privilegirano 
gledište koje opravdava djela koja nemaju 
smisla nigdje drugdje?". 

Kako samo ime kaže, antidojčeri ulažu 
poprilično energije u etabliranje posebnog 
statusa Njemačke države-nacije kao zla goreg 
od ma kojeg drugog. Shodno tome, moj se 
sugovornik prihvatio objašnjavanja zašto se 
holokaust dogodio u Njemačkoj, zašto se 
može dogoditi samo u Njemačkoj i zašto je 
bio gori od bilo koje druge okrutnosti u 
povijesti. Po njemu, status Njemačke države 
kao začetnika najgoreg od svih zločina pruža 
njezinim građanima posebna prava i moći pri 
kritici: poznajući antisemitizam oni mogu 
bolje od drugih uvidjeti kako je to još uvijek 
najozbiljnija prijetnja s kojom se svijet 
suočava. 

Ipak, nisam mogao pratiti njegovo 
argumentiranje do kraja, jer sam se još uvijek 
oporavljao od šoka uzrokovanog njegovim 
otpisivanjem ostalih rasističkih opresija i 
klanja. 

"Čekaj, što sa ubijanjem američkih 
domorodaca?", upitao sam. 

"To je bilo drugačije; to je jednostavno bio 
sukob oko zemlje i dobara i bio je zaključen 
kad se zadnji Indijanac predao. Zidovi su bili 
trajni zakonski građani Njemačke te su 
isključeni iz čisto rasističkih i ideoloških 
razloga. Vjerojatno ćeš reći da je u 
koncentracijskim logorima bilo i ne-Zidova; 
ali Zidovi su bili prave mete Shoah-e." (4) 
"Naravno, Zidovi sada imaju sredstva da 
pričaju o svojim iskustvima u koncentracijskim 
logorima dok Romi, koji su još uvijek svugdje 
pod represijom i raseljeni, u nemogućnosti ni 
da ih se sasluša." 

"Ne misliš li da je takva vrsta retorike pomalo 
antisemitska, govoreći kao da širom svijeta 
postoji židovska urota?" 

"Veoma je prikladno za ne-Zidova kao što si 
ti da sve koji se ne slažu naziva antisemitima! 
Sjećaš li se da zadnji put kad sam ovdje bio s 
bendom, koji je govorio o Izraelu i Palestini, 
pola nas bilo Zidovi. A što s mojim ranijim 
pitanjem? Nije li nacionalistički izdvajati 
kontekst njemačke kulture van 
internacionalnog konteksta? Što se dogodilo s 
onim "bez granica, bez država?" 

Odgovorio je frazom koja mi je sve objasnila: 
"Ali to ne uzima u obzir našu posebnu 
situaciju. Ovdje kažemo "uništi sve države, ali 
izraelsku državu posljednju". 

Problem postojanja države 

U ovoj formulaciji stižemo do središnje 
zablude procionističkog stajališta; ideje da 
države štite svoje građane. Ovo je osnovna 
pogreška u shvaćanju kako djeluje moć 
države. Svaka vlada tvrdi svojim stanovnicima 


da postoji kako bi ih štitila od drugih vlada, 
ali kad se države bore ne umiru vladajući, 
nego građani. Tisuće i tisuće i tisuće 
Izraelaca poginulo je od osnutka Izraela 
1948. godine. Bivši teroristi kao što su Shamir 
i Sharon osvojili su moć na valovima straha, 
uvjeravajući svoje žrtve da će, ako se bude 
moralo patiti, patiti Arapi. No njihova je 
politika nastavila rezultirati gubitkom i 
izraelskih života, dok oni umiru u starosti. (5) 
U usporedbi s prije spomenutim Romima, koji 
su još uvijek gonjeni po cijeloj Europi, netko 
bi mogao reći da je Izraelcima i gore: 
zahvaljujući milijardama i milijardama dolara 
iz SAD-a u mogućnosti su održavati umjetno 
visoki standard života, ali u svakom trenutku 
bombaš-samoubojica može ubiti njih ili 
njihove voljene. Moramo se zapitati da li bi 
se, ukoliko bi im se pružila prilika, većina 
Roma odlučila za moć i luksuz pod 
Damoklovim mačem s obzirom na trenutačne 
uvjete. Kada bi ih nekim čudom sudbina 
izabrala da protjeraju ljude s njihovog 
ognjišta i nastave rat, financiran od strane 
SAD-a, protiv ljudi koji su im bili prijatelji 
prošlih pola stoljeća, rezultati bi sigurno bili 
slični. 

Ni sudbina, naravno, nije poželjna. Da su 
Zidovi u situaciji u kojoj su danas Romi 
također bi bila grozna tragedija. Ali nemojmo 
pomisliti da su to jedine dvije opcije za 
preživjele holokausta. Takav nedostatak 
mašte, koji sva pitanja svodi na izbor manjeg 
od dva zla, u srcu je svih slijepih ulica koje 
nam se danas u svijetu nude. To je isti onaj 
nedostatak mašte koji je doveo ljude do toga 
da se prije mobiliziraju oko Kerryja i Busha 
nego da se usprotive samoj vladi SAD-a; isti 
nedostatak mašte koji je naveo antidojčere na 
stranu izraelske države i protiv njezinih 
neprijatelja, a ne na našu stranu i protiv 
nacionalizma i mržnje. 

Istina, Zidovi ubijeni diljem svijeta u 
posljednjih šest desetljeća ubijeni su od 
strane antisemita. Antisemitizam je procvjetao 
među Arapima; to je uvelike zasluga 
antidojčera, koji su slijedili arapski 
nacionalizam u povijest sve do poveznica 
određenih Arapa s njemačkim nacistima. Ali 
tih nekoliko poveznica bile bi beznačajne da 
arapski antisemiti nisu mogli iskoristiti 
izraelska zlodjela u nadolazećim godinama 
kako bi regrutirali preobraćenike. Današnje 
nasilje na Bliskom istoku nije izravni baštinik 
nacističkog holokausta; ono je prije rezultat 
nasilja počinjenog od strane preživjelih tog 
holokausta koji su postali zlostavljači - kao 
što to preživjeli često urade. 



smo se jedva dotakli broja Palestinaca i 
ostalih Arapa koji su propatili u rukama 
izraelske države. Ako se već i stvara argument 
koji državu vidi kao čuvara ljudskog bića, 
moraju se uzeti u obzir sva ljudska bića, a ne 
samo građani određene države - osim ako se 
ostale ne smatra „podljudima". Ovdje 
možemo vidjeti da je cijena stvaranja i 
održavanja države Izrael kolosalna u okvirima 
patnje i smrti i Izraelaca i Palestinaca. 

Kao anarhisti, objašnjenje za ovo možemo 
pronaći ne u urođenoj krvožednosti i 
antisemitizmu Arapa (niti imperijalističkom 
spletkarenju Zidova kad smo već kod toga), 
nego u načinu kako nacionalisti i država- 
nacija suprotstavljaju ljudska bića jedna 
drugima. Nama je odgovor jasan: moramo se 
boriti protiv izraelske i palestinske države kao i 
protiv SAD-a, Njemačke i svih ostalih država. 
Dokle je god jedna netolerantna, nasilna, 
samointeresna vlada u mogućnosti opstojati 
bez da je se izazove, bit će prelagano 
konkurentnoj vladi postrojiti svoje preplašene 
pristaše za činjenje ubilačkih djela. Takozvani 
pragmatici koji inzistiraju u opredjeljenju 
potpore jednoj ili drugoj od ovih bandi, samo 
bi nas naveli na održavanje cijele zbrke u 
vječnosti. Možemo se solidarizirati s onim 
Palestincima i Izraelcima koji se na temelju 
prepoznavanja međusobne humanosti bore 
protiv svojih vlastodržaca. (6) 

Kad postaneš čudovište protiv kakvog se boriš 

Prije nego što završimo podsjetimo se korijena 
i mentaliteta antideutsch ideologije, jer 
dokazuje mnoge potencijalne klopke za 
radikalne ljevičare u današnjem globalnom 
kontekstu. Puno prije dolaska nacista na vlast 
u Njemačkoj, opozicija kapitalizmu i 
bogatima bila je često usmjerena prema 
karikaturi "internacionalnog Zidova". Mnogi 
njemački nacionalisti smatrali su da je 
proletarijat izgrađen od ne-Zidovskih 
Nijemaca iskorištenih od strane židovskih 
zajmodavaca; pretpostavka je bila da 
rješavajući se Židova, kapitalistički se sustav 
simbolički čisti od svojih parazita. 
Antisemitizam je uzet zdravo za gotovo u 
mnogim revolucionarnim krugovima: 
Bakunjin, jedan od najpoznatijih ranih 
anarhističkih mislioca, imao je antisemitskih 
primjedbi, a Mussolini se glavom i bradom 
počeo interesirati za anarhizam. 
Revolucionarni aktivizam radničke klase bio 
je razmatran od strane nacionalsocijalizma, a 
ništa manje je Mussolinijev crnokošuljaški bio 
razmatran od strane državnog socijalizma 
boljševika. Ovakvo kontrolorsko naslijeđe 
olakšava antidojčerima iščitavanje 
antisemitizma u radikalizmu njihovih 
suvremenika, bilo da ga tamo ima ili ne. 
Danas, u Njemačkoj i drugim državama, 
fašisti, prihvativši ekološka i 
antiglobalizacijska stajališta, imaju slične i 
čudne probleme. Bilo bi lijepo zaustaviti se 
na zaključku da su antidojčeri isprovocirani 
svojim neprijateljima bezrazumno prihvatili 
kontradiktorne pozicije. No činjenica da su 
prešli u nacionalizam, i gotovo u rasizam, 
sugerira nešto podmuklije: u procesu otpora 
fašizmu njime su zaraženi; možda kao rezultat 
istih onih njemačkih predispozicija kojima 
teže oponirati. Proučavanjem njihova 

primjera možemo prepoznati važnost razvoja 
nijansirane kritike odnosa moći, ali i prisjetiti 
se Nietzscheove misli da oni koji se bore sa 
čudovištima moraju pripaziti da i sami ne 
postanu jednim. 

Svaki se holokaust opravdava zaštitom 
nevinih. U SAD-u za vrijeme istrebljivanja 
domorodačkih amerikanaca (i kasnije, za 
vrijeme ere segregacije) govorilo se da 
obojani divljaci ugrožavaju bijele žene; u 
nacističkoj su Njemačkoj građani čiste 
„arijske krvi" fetišizirani kao žrtve svjetske 
urote izroda. U stvaranju Zidova kategorijama 
„ugroženih", i „žrtvama opresije", prije nego 
predavanju borbi protiv sveprisutne nepravde 
u svim oblicima, antidojčeri su se predstavili 
kao huškači rasističkog, nacionalističkog rata. 
Lako je uvidjeti kako njemački radikalni 
ljevičari, gorljivi u udaljavanju sebe od svoje 
državne antisemitske povijesti i očajni u 
oponiranju uzdižućem fašističkom pokretu, 
možda daju prioritet židovskom pitanju pred 
ostalim. No tako se ponekad pojavljuju nove 
strahote: proganjani postaju progonitelji, a 
ostali, nestrpljivi kako bi se čim prije iskupili 
za svoja prijašnja nedjela i progone, pred tim 
zatvaraju oči. 

Antideutsch drugarstvu prema Izraelu, jednom 
pokrenutom, nije nedostajalo opravdanja i 
ohrabrenja; postoji čitava propagandna 
industrija stvorena da racionalizira izraelsku 
politiku, kao što postoji i ona koja to 
iskorištava u svrhu stvaranja arapskih grupa 
otpora. Izraelski su cionisti, doduše, žrtve u 
izraelsko-palestinskom sukobu kao što su to i 
palestinski bombaši samoubojice; problem 
jest što se obje strane ne bore kako bi završile 
sukob nego kako bi ga dobile. Antideutsch 
fenomen trebao bi podsjećati anarhiste da ne 
nagle pri biranju strana u nacionalnom i 
etničkom razdoru. Morali bismo radije stati na 
stranu onih s kojima smo na istoj valnoj 
duljini u želji da se takav sukob prevlada. 
Možemo se zalagati na način demonstriran od 
strane mnogih aktivista koji se suprotstavljaju 
buldožerima izraelskih obrambenih snaga 
štiteći palestinske domove; ne kako bi jedna 
strana trijumfirala, nego kako bi se pomoglo 
ljudskim bićima da prežive neljudski sukob. 
Sve je ovo sigurno zamršeno. U svijetu u 


kojem se svi u takvim konfliktima naizgled 
opredjeljuju za određenu stranu, oni koji 
zauzimaju stranu protiv samog konflikta 
nalaze se razdvojenim od svih ostalih, čak i u 
sukobu s njima. No, naučimo nešto od 
antidojčera: oni, koji se predaju neuspjehu 
revolucionarne budućnosti, pretvaraju se, 
kako bi se zaštitili, u čudovišta kojima su 
donedavno oponirali. 

Bilješke 

(1) Riječ rasizam upotrijebljena je kako bi se 
skrenula pažnja na dvostruke standarde koje 
veliki broj bijelaca koristi pri razmatranju 
palestinsko-izraelskog sukoba. Jer što je drugo 
nego rasizam, ako se uspoređujući životne 
standarde prosječne palestinske i izraelske 
obitelji ne primijeti nepravda. Također je 
nemoguće opisati politiku izraelske vlade 
koja zatvara, ponižava i dominira nad 
Palestincima na način na koji je aparthejd 
činio domorodačkim Afrikancima u JAR-u, a 
taj možemo nazvati rasističkim. Poneki se 
Palestinci također mogu smatrati rasistima, ali 
teško da su u poziciji da suoče Izraelce sa 
takvim dehumanizirajućim tretmanom. 

(2) lzmeđu ostalog, proveo sam vrijeme sa 
članovima benda Dir Yassin, anarhističkim i 
anticionističkim bendom iz Izraela. Bili su 
intervjuirani u anarhopank magazinu Profane 
Existence iz 1998. godine, kojeg, ako imaš 
sreće, još možeš pronaći. 

(3) Uvredljiva pjesma, naziva „Nazovi teroristu 
teroristom", bila je objašnjena bukletu: 
„Naslov ove pjesme odnosi se na dobro 
poznatog ubojicu, posrednik Ujedinjenih 
naroda, grofa Folke Bernadottea, ubijenog po 
zapovijedi budućeg izraelskog političara 
Yitzhaka Shamira. Bernadotte je bio 
imenovan I 948. pregovaračem između 
palestinskih domorodaca i cionista koji su 
pokušavali osnovati izraelsku državu u 
njihovoj domovini. Bio je umirovljeni 
predstavnik švedskog Crvenog Križa i riskirao 
je život spašavajući tisuće Zidova iz 
koncentracijskih logora za vrijeme II. svjetskog 
rata. Nakon mjeseci proučavanja situacije, 
Bernadotte je zaključio da, ako se cionistima 
eventualno dodijeli suverenitet nad dijelom 
Palestine, u ime ljudske pristojnosti. 


palestinskim izbjeglicama koji su protjerani 
cionističkim nasiljem, trebale bi se ponuditi 
dvije opcije: omogućiti im povratak na 
ukradenu zemlju ili ponuditi im kompenzaciju 
od novoosnovane izraelske države za ono što 
im je oduzeto. Dan nakon što je iznio 
prijedlog, ubili su ga cionistički teroristi prema 
Shamirovim instrukcijama. U godinama 
nakon toga, uz potporu u medijima 
namjernog ignoriranja prošlosti i činjenice da 
povijest uvijek pišu pobjednici, Shamir je bio 
u mogućnosti pridružiti se ostalim svjetskim 
liderima u odnošenju prema Palestincima, 
koji su se još opirali rasističkoj represiji 
njegova režima, kao „teroristima" bez da itko 
iznese na vidjelo njegovu vlastitu krvlju 
natopljenu prošlost." 

(4) "Shoah" je hebrejska riječ za holokaust. 

(5) S iznimkom, naravno, izraelskog premijera 
Yitzhaka Rabina, koji je ubijen od strane 
cionističkog Zidova zbog straha da bi mogao 
napredovati prema mirnom, zamislite, 
rješenju sukoba. Moglo bi se pomisliti, ako 
ništa, da će to okrenuti izraelsku javnost protiv 
militantnog cionizma - ali ne, ojačao je uz 
pomoć tvrdokornih desničara. 

(6) U tom duhu, završio bih ovaj tekst 
pjesmom vodećeg izraelskog pjesnika 
Aharona Shabtaia: 

I ja sam, također, proglasio rat: 

Morat ćete preusmjeriti dio sile 
pregrupirane da izbriše Arape- 
da ih odvede iz doma 
i oduzme im zemlju- 
i suočiti je protiv mene. 

Vi imate tenkove i položaje 

i vojnike i bataljune; 

imate ovnova rogovlja u rukama 

kojim budite mase; 

imate ljude za ispitivanja i torture; 

imate ćelije za zadržavanje. 

Ja imam samo ovo srce 
kojim pružam utočište 
arapskom djetetu. 

Naciljaj ga: 
a ako ga i razneseš 
uvijek 

uvijek će ti se rugati. 

Danas strahote holokausta treba gledati kao proizvod sustava koji se ponavlja i reproducira 


Poštivanje holokausta 


Prije petnaest godina, kada sam predavao 
na Sveučilištu Boston, skupina Zidova me 
zamolila da održim predavanje o 
holokaustu. Pričao sam te večeri, ali ne o 
Holokaustu za vrijeme Drugog svjetskog 
rata, genocidu nad šest milijuna Židova. 
Pričao sam o događajima iz sredine 
osamdesetih godina, kada je vlada SAD-a 
podupirala odrede smrti u Srednjoj Americi, 
odnosno o ubojstvima stotine tisuća 
zemljoradnika u Gvatemali i El Salvadoru, 
žrtvama američke politike. 

Namjera mi je bila istaknuti kako sjećanje na 
židovski holokaust ne treba okružiti 
bodljikavom žicom, moralno getoizirati i držati 
odvojenim od ostalih događaja u prošlosti. 
Sjećanje na strahote koje su zadesile šest 
milijuna Židova, istaknuo sam, bez svrhe je 
ako ne izaziva ogorčenost, ljutnju i djelovanje 
protiv svih okrutnosti, bilo gdje u svijetu. 
Nekoliko je dana kasnije u studentskim 
novinama objavljeno pismo člana fakulteta 
koji je prisustvovao mom predavanju. Radilo 
se o Židovu koji je napustio Europu i preko 
Argentine došao u SAD-e. On se energično 
protivio mom proširenju moralnog pitanja 
holokausta Židova u Europi tijekom Drugog 
svjetskog rata na ljude u ostalim dijelovima 
svijeta i u naše vrijeme. Istaknuo je kako je za 


njega holokaust bio sveta uspomena i 
jedinstven događaj, te je bio razbješnjen 
činjenicom da sam ja, iako pozvan da pričam 
o židovskom holokaustu, odlučio govoriti o 
nekim drugim događajima. 

Ovog sam se događaja sjetio kada sam nedavno 
pročitao knjigu Petera Novicka "Holokaust u 
američkom životu" 1 . Polazna točka Novickova 
razmatranja jest pitanje: "Zašto pedeset godina 
nakon samog događaja holokaust ima važniju 
ulogu u ovoj zemlji (Muzej Holokausta u 
Washingtonu, stotine obrazovnih programa o 
holokaustu u školama...), nego što ju je imao u 
prvim desetljećima nakon Drugog svjetskog 
rata?" 

Novick ističe da nitko ne poriče da je u jezgri 
sjećanja na holokaust užas koji se ne smije 
zaboraviti. No oko te jezgre, čiji integritet ne 
treba dodatno pojašnjenje, niknula je čitava 
industrija čiji je cilj održati živim to sjećanje 
zbog vlastite koristi. 

Neki su Židovi koristili holokaust kao sredstvo 
očuvanja jedinstvenog identiteta, koji se prema 
njihovom mišljenju našao ugroženim zbog 
sklapanja brakova sa osobama druge 
nacionalnosti ili asimilacijom u društvo u kojem 
su se našli. 

Cionisti su koristili holokaust, posebice nakon 
izraelsko-arapskog sukoba 1967. godine, kako 
bi opravdali daljnje širenje Izraela u palestinsku 


zemlju i dobili podršku za stvaranje opsade 
novim naseljima koja je, kao što je predvidio 
izraelski prvi premijer, David Ben-Gurion, 
porasla nakon okupacije Zapadne obale i Gaze. 
S druge strane, nežidovski političari koristili su 
holokaust da bi dobili naklonost malobrojnih, 
ali utjecajnih birača Židova, čemu u prilog idu 
predsjednički svečani govori prilikom kojih nose 
jarmulke 2 kako bi naglasili svoje bolno 
suosjećanje. 

Svi koji su ozbiljno shvatili opomenu "Nikada 
više", trebali bi ozbiljno preispitati -s obzirom 
na činjenicu da primjećujemo strahote u svijetu 
koji nas okružuje - koristimo li tu frazu kao 
početak ili kao kraj vlastitih moralnih principa. 
Ne bih postao povjesničar kada bih mislio da 
će moja profesionalna obaveza postati da nikad 
ne izronim iz prošlosti, da proučavam davno 
prošle događaje i prisjećam ih se samo u okviru 
njihove posebnosti, ne dovodeći ih pritom u 
vezu s događajima koji se zbivaju u vrijeme u 
kojem živim. 

Ako želimo da holokaust ima ikakvo značenje, 
trebali bismo vlastiti bijes usmjeriti na okrutnosti 
koje se događaju danas. Sjećanje na židovski 
holokaust možemo poštovati tako da se 
suprotstavimo okrutnostima koja se događaju 
danas. 

Ironično je nažalost da Židovi, zatvorivši se u 
sebe kako bi se usredotočili na vlastitu povijest 

i odvratili pogled od mučenja drugih, čine 
upravo ono što je ostatak svijeta učinio dozvolivši 
genocid koji je bio počinjen nad njima. 
Postoje sramotni trenuci, parodije židovskog 
humanizma, kao kad su židovske organizacije 
lobirale protiv službenog priznavanja genocida 
nad Armenima 1915. pod Otomanskim 
carstvom ističući da bi se time umanjilo i 
prorijedilo sjećanje na židovski holokaust. Tako 
su, nakon lobiranja izraelske vlade, i projektanti 
Muzeja Holokausta odbacili prvotnu ideju o 
spominjanju genocida nad Armenima. 

Još jedan takav primjer imamo kada je Elie 
Wiesel, predsjedatelj Komisije za Holokaust 
predsjednika Čartera, odbio u definiciju 
holokausta uvrstiti Hitlerovo ubijanje milijuna 
svih ostalih ne-Zidova. Istaknuo je kako bi to 
bilo "krivotvorenje" stvarnosti "u ime zavedenog 
univerzalizma". Kao posljedica toga. Muzej 
Holokausta dao je samo usputnu napomenu o 
pet milijuna ili čak više ne-Zidova poginulih u 
nacističkim logorima. 

Izgraditi zid oko jedinstvenosti i neponovljivosti 
židovskog holokausta znači odbaciti ideju da je 
čovječanstvo jedno, da svi - bez obzira na boju 
kože, nacionalnost i religiju - zaslužujemo 
jednako pravo na život, slobodu i sreću. Ono 
što se dogodilo Zidovima za vrijeme Hitlera 
jedinstveno je u nekim svojim detaljima, ali 
dijeli opće karakteristike s mnogim drugim 
događajima u ljudskoj povijesti: transatlantskom 
trgovinom robljem, genocidom nad američkim 
domorocima, ranjavanjima i smrću milijuna 
radnika i radnica, žrtvama kapitalističkog sustava 
vrijednosti koji stavlja profit ispred ljudskih 
života. 

Posljednjih smo godina, dok se sve više i više 
počasti posvećuje Holokaustu kao središnjem 
simbolu ljudske okrutnosti, vlastitom šutnjom i 


nereagiranjem postali suradnici u beskrajnom 
lancu okrutnosti. Pokolje u Ruandi i 
izgladnjivanja u Somaliji vlada je promatrala i 
nije poduzimala ništa. 

Tu su i vodovi smrti u Latinskoj Americi i 
desetkovanja stanovništva Istočnog Timora, u 
kojima je američka vlada aktivno sudjelovala. 
Naši kršćanski predsjednici koji revno odlaze u 
crkvu, tako pobožni u svojim osvrtima na genocid 
nad Zidovima, nastavili su izvršitelje ovih 
strahota opskrbljivati instrumentima smrti. 
Sjetio sam se posljednje strofe pjesme 
"Scottsboro, Too, Is Worth Its Song" Countee 
Cullen: "Surely, I said/nowwillthe poets sing./ 
Butthey have raised no cry./l vvonder why." 3 
Tu su i strahote koje doduše nisu direktno 
pokrenute od strane države, ali su golemih 
razmjera i u okviru je naše moći da prestanu. 
Paul Farmer ih detaljno opisuje u svojoj novoj 
knjizi Infections and lnequalities: The Modem 
Plagues, University of California, 1999. On 
spominje smrt deset milijuna djece u čitavom 
svijetu, koja su umrla od pothranjenosti i bolesti 
koje se mogu spriječiti. Svjetska zdravstvena 
organizacija (WHO) procjenjuje da je tri 
milijuna ljudi prošle godine umrlo od 
tuberkuloze, bolesti koja se može spriječiti i 
liječiti što je i Farmer dokazao svojim 
zdravstvenim radom na Haitiju. Sa samo malim 
dijelom našeg vojnog proračuna mogli bismo 
odstraniti tu bolest. 

Cilj mi nije umanjiti iskustvo židovskog 
holokausta, nego proširiti njegovo značenje. 
Za Zidove to znači obnoviti tradiciju židovskog 
univerzalnog humanizma usmjerenog protiv 
izraelskog nacionalizma. Ili, kao što Novick ističe, 
vratiti se "toj većoj razini socijalne svijesti koja 
je bila zaštitni znak američkih Zidova mog 
djetinjstva". Ta veća svijest prisutna je 


posljednjih godina među onim Izraelcima koji 
protestiraju protiv nasilja nad Palestincima u 
Intifadi i koji su protestirali protiv invazije na 
Libanon. 

Za ostale, bilo da se radi o Armencima, 
američkim domorocima, Afrikancima ili 
Bosancima, to znači koristiti vlastitu krvavu 
povijest ne tako da se suprotstave jedni drugima, 
nego da stvore jaču solidarnost u borbi protiv 
posjednika moći i bogatstva, izvršitelja okrutnosti 
koja se i danas događaju. 

Holokaust može biti svrsishodan ako nas dovede 
do toga da današnji svijet zamislimo kao 
Njemačku za vrijeme rata - mjesto u kojem su 
milijuni umirali dok je ostatak populacije 
poslušno gledao svoja posla. Zastrašujuća je 
pomisao da su nacisti, iako poraženi, bili 
slavodobitni: danas Njemačka, sutra svijet. 
Tako će biti sve dok ne odlučimo otkazati svoju 
građansku poslušnost. 

Howard Zinn 

(Respecting the Holocaust, 
The Progressive Magazine, 1999.) 

Bilješke: 

1 Novick, Peter; The Holocaust in American 
Life, Houghton Mifflin, 1 999. 

2 jarmulka - rel. mala okrugla kapa kojom 
muškarac pokriva glavu u sinagogi i za 
vrijeme molitve kod kuće 

3 Pjesma američkog renesansnog pjesnika iz 
Harlema u kojoj opominje ravnodušnost 
američkih pjesnika prema društvenoj zbilji 
koja ih okružuje. 



Žrtve suvremenog holokausta koji se provodi u ime kapitalizma i razvoja 




Ispod pločnika | 11 


Zidovi su postali unosan posao, simbol moći sustava, a arihtektura je kroz militaristički urbanizam postala način kontrole društva 

Zidanje kontrole i 
separacije 



Moglo bi se reći da svi, manje ili više, živimo 
okruženi zidovima. Zidovima tradicije, 
kulture, običaja, nametnutih nam normi i 
strahova. No osim ovih neopipljivih zidova, 
sve više smo okruženim fizički prisutnim 
zidovima, snažnim metaforama koje 
podsjećaju na „moć arhitekture" da utječe 
na ljudske živote. Arhitekture čiji je osnovni 
cilj nasilno nametnuti građansku poslušnost 
tamo gdje je ona prema mišljenju moćnika 
izostala. 

Vremena kada je simbolom podijeljenog 
svijeta bio Berlinski zid sada su dio prošlosti, 
no zidovi i dalje postoje i niču, a njihova 
prisutnost jasna je slika svijeta u kojem 
živimo. Berlinski je zid izgradila u kolovozu 
1 961. godine istočnonjemačka strana, bio je 
dug 1 65 kilometara, visok 3,6 metara, a na 
svakih sto metara bio je postavljen kontrolni 
toranj. Prilikom pokušaja prelaska zida živote 
je izgubilo oko dvjesto ljudi. Zid je srušen 
1 989. godine, kada su se stanovnici Berlina 
spontano i bilo čime što im se našlo pri ruci 
odlučili pobuniti, lako je u povijesti možda 
najviše spominjan. Berlinski zid nije prvi 
primjer pokušaja da se fizičkom barijerom 
određena populacija podvrgne kontroli. 

Prije Nijemaca na to su se odlučili Englezi 
kada su nakon Drugog svjetskog rata izolirali 
kinesko stanovništvo na Maleziji izgradivši 
„nova sela" u koja su smjestili stotine tisuća 
ljudi. Pritom su čitavu populaciju stavili pod 
kontrolu okruživši ih bodljikavom žicom. 

Sličan potez učinili su i Amerikanci u 


Vijetnamu kada su pokušali odijeliti svoje 
vijetnamske saveznike od pobunjenika. 

Zidovi kontrole i straha nisu bili zaobišli ni 
Sjevernu Irsku gdje su kontrolni tornjevi, 
golemi zidovi sa kamerama i prislušnim 
uređajima izazivali osjećaj straha, lako tih 
građevina danas više nema njihove 
fotografije podsjećaju na tužnu i ne tako 
davnu prošlost. No, ono najtragičnije jest da 
ako svoj pogled fokusiramo na kontrolne 
tornjeve, zidove i žičane ograde s nadzornim 
kamerama na trenutak bismo mogli zaboraviti 
da se radi o uklonjenim građevinama 
Sjeverne Irske i pomisliti da bi to nažalost 
moglo biti bilo koje drugo mjesto na svijetu. 
Možda dio Jeruzalema, Zapadne obale, 
Meksika, Iraka, Italije... asocijacija je 
nažalost previše. 

Jedan od zidova o kojima se danas možda 
najviše priča jest separacijski zid u Palestini s 
čijom je izgradnjom izraelska vlada započela 
2002. godine navodeći kao razlog obranu od 
terorista. 2004. godine Međunarodni sud 
pravde proglasio je zid ilegalnim jer se 
proteže kroz okupirana područja, no na stranu 
Izraela stale su SAD te je izgradnja 
nastavljena. Danas je zid skoro gotov, a do 
2010. godine trebao bi biti dug 703 
kilometra. Još prije 60 godina započeto 
uništavanje palestinskih sela i gradova, 
okrutni masakri i protjerivanje preko 750 000 
Palestinaca iz njihovih domova pretvorilo je 
nekad većinsku palestinsku populaciju u 
izbjeglice koje danas žive pod aparthejd 


režimom, a osam metara visok zid predstavlja 
prijetnju etničkog čišćenja započetog 1948. 
godine. 

Protežući se Zapadnom obalom, zid je 
izolirao 78 palestinskih sela, razdvojio 
zajednice i uništio živote. Mnogi su zarobljeni 
između zida i „Zelene linije", odnosno 
granice iz 1 949, koju mogu prijeći samo uz 
posebne dozvole, kroz posebna vrata i u 
striktno određeno doba dana. Osim zidom, 
mnogi su okruženi izraelskim naseljeničkim 
naseljima i cestama. Od 78 izoliranih sela 
njih 14 se nalazi u opasnosti da nestanu s lica 
zemlje, lako je kao razlog izgradnje izraelska 
vlada navela obranu od terorista, strahote, 
konstantna ponižavanja i izolacija onih s 
„opasne" strane zida izazivaju samo bijes te 
postavljaju pitanje tko je zapravo terorist. 

U kolovozu 2006. američki predsjednik 
George Bush potpisao je odluku o izradi zida 
na 1 125 kilometara dugoj granici između 
SAD-a i Meksika. Ugovor za izgradnju zida, u 
kojeg je već na početku bilo uloženo više od 
milijardu dolara i koji prolazi državama 
Texas, Novi Meksiko, Arizona i Kalifornija, 
dobila je izraelska tvrtka Elbit Systems limited, 
smještena u Haifi, koja je iskustvo, a i zaradu, 
stekla u izgradnji separacijskog zida u 
Palestini. Zajedno sa Boeingom, Elbit SAD-e 
opskrbljuje najnovijom vojnom tehnologijom, 
prethodno testiranom na Palestincima, a sada 
korištenom protiv meksičkih imigranata. 
Granični zid prije svega odražava meksičke 
siromahe, koji bježe u SAD-e u potrazi za 

Ograda podignuta oko Heiligendamma 

poslom i boljim životom. Čak kad netko od 
stanovnika Latinske Amerike uspije prijeći 
granicu (što je uistinu teško, jer do 1 995. 
godine na granici je pronađeno više od 3000 
mrtvih tijela, ubijenih od strane teksaških 
dobrovoljaca), u SAD-u ih čeka težak život. 
Potplaćen posao koji nitko od domaćeg 
stanovništva i ne želi raditi, život u ilegali bez 
zdravstvenog osiguranja i ikakvih drugih 
prava. 

Zid tako i praktički i simbolički dijeli bogatu 
Sjevernu Ameriku od siromašnih 
latinoameričkih zemalja, jer to što vrijedi za 
siromašno stanovništvo Latinske Amerike, ne 
vrijedi i za bogate ulagače i multinacionalne 
kompanije. Njima je granica u potpunosti 
otvorena, a posebno od 1. siječnja 1 994. 
godine, kada je na snagu stupio 
Sjevernoamerički sporazum o slobodnoj 
trgovini (NAFTA). Na meksičkoj su strani tada 
niknuli novi industrijski pogoni i tvornice, 
koncentracije jeftine radne snage. Američki 
predsjednik Bush nazvao je granični zid sa 
Meksikom, „pojačan" kamerama i najnovijom 
tehnologijom, granicom 21. stoljeća. 

Očaran idejom i zaradom koju donosi 
izgradnja zidova, Bush je odlučio podići zid i 
u Iraku, odnosno Bagdadu gdje su 
svakodnevni život i sloboda kretanja već bilo 
otežani i gotovo onemogućeni brojnim 
kontrolnim točkama i barijerama. Tako su u 
travnju ove godine američki vojnici započeli s 
izgradnjom masivnog betonskog zida u 
bagdadskom predgrađu Sadru ističući kako im 
je namjera fizički podijeliti ideološke, 
političke i vjerske razmirice između dviju 
sukobljenih entiteta i 'svjetova', iračkih sunita 
i šiita. Bagdad je tako preko noći pretvoren iz 
ratne zone u jedno veliko gradilište, odnosno 
„militarističku zonu u izgradnji". Zidovi i 
ograde danas su posvuda u Iraku, može ih se 
vidjet u Sadru, Falluji, te su gotovo postali 
zaštitno lice urbanih dijelova Bliskog istoka. 
Teško je i zamisliti da su značajni dijelovi 
grada i čitavi kvartovi u potpunosti izmijenjeni 
preko noći, i to doslovce preko noći, jer 
većina se radova iz sigurnosnih radova 
odvijala noću. Osjećaj je vjerojatno kao da 
živite u ogromnom labirintu čiji se prolazi 


konstantno mijenjaju; zamislite probuditi se 
ujutro i shvatiti da je glavni put koji je 
stoljećima vodio do određene točke 
odjednom potpuno odsječen, prisiljavajući 
stanovnike da svaki dan iznova mijenjaju rute 
na koje su navikli i konstantno traže nova i 
sigurnija rješenja. Takvi gradovi, bilo da se 
radi o Bagdadu, Sadru, Betlehemu ili 
Ramallah, gradovi su čiji je identitet 
beskonačna izmjena službenih i neslužbenih 
zaobilaznica, alternativnih putova i opasnih 
prečaca; eksperimentalni gradovi-kavezi, 
urbanistički proizvodi konteksta rata. 

Postavlja se pitanje koliko kilometara zida 
zapravo ocrtava okupirana područja, koliko se 
kilometara zida proteže urbanim dijelovima 
ostatka svijeta, koliko je bilijuna dolara 
uloženo u izgradnju svih tih zidova? U neku 
ruku, ima smisla zaključiti kako je čitava serija 
međusobno povezanih barikada zapravo 
unosan mehanizam globalizacijskih procesa. 
Takve su barijere „junk" proizvod ratne 
mašinerije koja se munjevitom brzinom širi 
svijetom i osvaja nova tržišta popularizirajući 
sve više prisutan militaristički urbanizam, pri 
čemu se proizvodnja golemih kamenih 
blokova za izgradnju zidova pokazala kao 
unosan posao koji se u potpunosti uklapa u 
globalnu ekonomiju. 

lako je takvih primjera širenja militarističkog 
urbanizma nažalost mnogo, možda nam je 
najbliži onaj u Padovi, gradu u kojem su 
gradske vlaste podigle 3 metra visok i 84 
metra dugačak zid u četvrti Anelli kako bi 
izolirali i onemogućili slobodu kretanja 
afričkim useljenicima čiji je život u getu već 
sam po sebi bio težak, 
lako je u Njemačkoj 1989. jedan zid srušen, 
prošle je godine tamo niknuo novi zid. Radi 
se o dva i pol metra visokoj željeznoj i 
betonskoj ogradi okrunjenoj bodljikavom 
žicom i opremljenom sistemom kamera, 
dugačkoj 1 3 kilometara od čega je svaki 
kilometar koštao milijun eura. Zid je podignut 
oko Heiligendamma, u kojem se početkom 
lipnja prošle godine održao samit 
predstavnika G8 - najbogatijih zemalja 
svijeta. Zid je trebao odijeliti one koji 
odlučuju o sudbini svijeta od onih koji se 
protive njihovim odlukama i uopće čitavom 
sistemu u kojem manjina odlučuje o većini, 
uzimajući si pritom moć kontrole prirodnih 
resursa i ljudskih života. Do tog zida 
prosvjednici nisu ni mogli doći, jer je vlada 
zabranila pristup zidu te se prosvjedovat 
moglo s minimalne udaljenosti 200 metara 
od zida. No, to nije bio jedini represivni 
postupak od strane njemačke vlade. Mnogo 

Izgradnja zida u Texasu 



Gradilište u Iraku - izgradnja demokracije? 

prije prosvjeda započele su racije privatnih 
stanova i društvenih centara u kojima su se 
protivnici G8 sastajali, prestao je vrijediti 
šengenski sporazum, što je značilo ponovno 
uvođenje pojačanih graničnih kontrola na 
zapadnoj granici i aerodromima. U okolici su 
Heiligendamma kasarne i sportske dvorane 
bile pretvorene u privremene zatvore. I dok su 
predstavnici elite uživali u luksuzu, 
stanovnicima okolnih mjesta bila je 
onemogućena sloboda kretanja, a represija 
protiv prosvjednika ocrtala je mašineriju 
kontrole i straha u koju je Njemačka uložila 
više od 92 milijuna eura.Olimpijske su igre 
završile, ceremonija na kojoj vlade 
„promoviraju mir" tako da putem svojih 
sportskih prvaka međusobno dokazuju tko je 
superiorniji ove je godine digla mnogo 
prašine. Jednom riječju bio je to pravi 
spektakl u kojem je Kina uspješno 
demonstrirala svoju separacijsku i okupacijsku 
politiku već na samim ulicama Beijinga tako 
što je zidom odijelila one dijelove grada koje 
nije stigla na vrijeme renovirati ili uništiti. 
Čitave siromašne i useljeničke četvrti odijelili 
su zidom od ostatka grada kako bi ih učinili 
nevidljivima, ali istovremeno i prisilili 
stanovnike tih područja da odsele (većina 
njih živi od malih dućančića i restorana ili 
prodajući robu na ulici, te su im ovakvom 
izolacijom istovremeno odsječeni prihodi) 
kako bi nakon Olimpijskih igara ta područja 
mogli prodati „pravim ulagačima". 

Ako u obzir uzmemo spomenute separacijske i 
izolacijske zidove, ograde i barijere, sve više 
„pojačane" dodatnom tehnologijom i video- 
nadzornim sustavima, te činjenicu da takvih 
zidova ima sve više - Jeruzalem, Falluja, 
Padova, Beijing, samo su neki njih - izgleda 
da su sve te barijere zapravo fizička 
manifestacija političkog sistema u području 
arhitekture; manifestacija institucije sve 
sofisticiranijih graničnih barijera, koja je 
arhitekturu ratnih i okupiranih područja 
prenijela u gradove i urbana središta s ciljem 
veće kontrole i sijanjem kulture straha. Svete 
barijere još jednom oslikavaju okrutnu i 
kompleksnu svjetsku politiku prostornog 
planiranja i njezinu moć da utječe na ljudske 
živote. 

Naša sloboda prestaje tamo gdje tuđa počinje, međutim država zadire u svačije područje slobode i time nas ugrožava 

Cijena razularenosti u 
državi i bez nje 


Ima onih koji smatraju da bi se bez države 
ljudi ponašali razulareno, da bi jedni druge 
neprestano hvatali za vrat, pokušavajući 
zadovoljiti vlastite potrebe ili želje. Zbog 
čega se vjeruje da država spriječava da se 
to dogodi? 

Osnovno obilježje svih država je koncept 
zakona u umu svake pojedine osobe. Zakon 
je zamišljen kao regulativna sila u ljudskoj 
interakciji. Po toj pretpostavci, osoba bez 
konzultiranja zakona ne može odlučiti što 
točno učiniti. Svaka država posjeduje izvršni 
ili vladin sustav primjene silu u ime zakona. 
No ipak, ni u kojem slučaju ne stoji da je 
država fizički sposobna regulirati djelovanje 
svake pojedine osobe. Zapravo, ona se 
najviše oslanja na pretpostavku da će ljudi, 
zbog stalno prisutne prijetnje intervencijom 
vlasti, poštovati slovo zakona. Država je to 
stanje 'dobrovoljne' poslušnosti ili 
opsjednutosti zakonom. 

Na prvi pogled, izgleda kao da je koncept 
zakona ono što u državi spriječava ljude da se 
ponašaju razulareno. Nakon pažljivijeg 
ispitivanja, možemo vidjeti da je ono što 
spriječava razularenost zapravo njena 
relativno visoka cijena. U svakom praktičnom 
procesu odlučivanja, što je viša cijena nekog 
djelovanja, to je manje vjerojatno da će neka 
osoba tako djelovati. Osoba, u pravilu, teži 
potezima koji koštaju najmanje. 

Kako znamo da je cijena razularenosti 
relativno visoka? Naučni je činjenica da nitko 


ne voli biti ugrožen, odnosno da se naše 
granice prelaze protiv naše volje. Također, 
znamo da su ljudi, općenito govoreći, 
sposobni narušavati granice, na ovaj ili onaj 
način. Ono što ne možemo predvidjeti je to 
kako će netko reagirati na ugrožavanje. Ipak, 
imamo razloga očekivati da će rizik da neka 
osoba bude ugrožena biti relativno veći u 
slučaju kada ta osoba ugrožava druge. 
Drugim riječima, djelovanje koje vodi 
ugrožavanju drugih teži biti operacija više 
cijene od onog koje ne vodi ugrožavanju. 
Zapravo, zato što život svake osobe više ovisi 
o drugima što je veća podjela rada, to je 
cijena ugrožavanja viša upravo zbog većeg 
gubitka koji svaka osoba doživljava kao 
njegov rezultat, uključujući, naravno, i 
nasilnika. 

Prvobitno pitanje sada glasi: Na koji način 
postojanje države utječe na cijenu 
razularenosti? Veza se može vidjeti u smislu u 
kojem država kroz sustav vlasti može 
doprinositi relativno visokoj cijeni 
razularenosti. Međutim, država baš i nije 
bazično obilježje prirodno obrasca. Naprotiv, 
država teži narušavanju prirodnog 
funkcioniranja obrasca, tako što cijenu 
razularenosti zapravo snižava gotovo na nulu 
za određene ljude - za vladine službenike. 
Također, postoje službenici koji imaju 
autoritet da u ime zakona ugroze granice 
svakog od nas. Postoje i potencijalne žrtve 
vladinih službenika kojima zakon zabranjuje 
da ugrožavaju službenike. Upravo zbog toga 


je za vladine službenike cijena ugrožavanja je 
praktički nula! Posljedica toga je da država 
nekim ljudima omogućava da stalno i 
nekažnjeno ugrožavaju druge. Ta posljedica 
je zapravo tendencija u svim državama, zato 
što su - s jedne strane - državni službenici 
opsjednuti provođenjem slova zakona, bez 
obzira na posljedice za njihovo vlastito 
blagostanje, a sa druge strane - zato što 
stalno postoji poticaj za osobe ili grupe da 
izvuku korist iz relativno niske cijene 
ugrožavanja. Međutim, toj tendenciji 
najznačajnije doprinose žrtve vlasti koje su 
zapravo, kao grupa, znatno moćnije od svih 
vladinih sustava, ali su onemogućene 
opsesijom koja, na kraju krajeva, predstavlja 
samu državu. 

Dakle, cijena razularenosti u državi je za neke 
niža nego za ostale. Posljedica je rašireno 
vršenje nasilja od strane onih koji se prirodno 
drže poteza koji najmanje koštaju. Bez države 
bi ova cijena razularenosti bila generalno ista 
za svakoga. Sve što bi svaka osoba znala je, u 
ovom slučaju, da je cijena razularenosti 
relativno visoka. Posljedica je generalna 
tendencija prema potezima koji najmanje 
koštaju, baš kao i u prethodnom slučaju, ali 
sa relativno malo razularenih. 

Alan Koontz 

(prijevod teksta Alan Koontz: The Cost of 
Running Amok Within and VVithout the State, 
u: The Egoist, No. 9, 1 987.) 

...Živimo ovdje i sada, i ako želimo adekvatno napasti 
postojeći sistem kojeg preziremo bitno je da budemo svjesni 
upravo ovog vremena i političke situacije koja je specifična 
isključivo za njega. Čeprkajući po prošlosti i kopirajući 
prakse i teorije koje su bile manje ili više uspješne ili u fazi 
eksperimenta u nekom drugom vremenu i političkoj, 
ekonomskoj, socijalnoj situaciji (iako su ova tri pojma u ovom 
smislu neodvojiva, namjerno ih navodimo) koja je specifična 
za to vrijeme, u samom startu je osuđeno na neuspjeh. 
‘“Politička situacija se vrlo velikom brzinom mijenja u 
posljednjih nekoliko godina. ‘**Ono što je bilo krajem 19. 
st., teško da može biti primjenjivo na prvu polovicu dvade¬ 
setog, ono što se događalo u šezdesetima (prošlog stoljeća) 
je gotovo neprimjenjivo na sedamdesete, a pogotovo na 
osamdeseste... Ovaj proces, ubrzan kapitalističkim divlja¬ 
njem (koje se razvija i odvija brzinom koju je nemoguće 
pratiti), a paralelno s time i razvojem (posebno informacijske) 
tehnologije, učinio je teoriju i prakse korištene u sedam¬ 
desetima i osamdesetima, teško primjenjivima na devedese¬ 
te, a oslanjati se na njih sada na početku 21. stoljeća gotovo 
da uopće nema smisla. ‘“Teorija, analize, diskusije 

pregledi prakse iz prošlosti mogu nam poslužiti jedino u 
samoedukaciji (a njihova važnost nikako nije mala), ali 
isključivo ako ih promatramo upravo u ranije navedenom 
kontekstu, a svako slijepo kopiranje i pokušaji primjenjivanja 
istih sada (čemu je anarhistički pokret vrlo često sklon) ne samo da 
je u startu osuđeno na neuspjeh, već je i kontraproduktivno... 
‘“ovi pamfleti/fanzini predstavljaju presjek političke 
situacije/dogadaja u posljednjih nekoliko godina, a svaki 
teoretski dio predstavlja promišljanja i analize ljudi koji su 
aktivni (na milijun različitih načina) upravo sada i govore u i o 
vremenu u kojem upravo živimo... 

***ovo je isključivo D.I.Y. projekt i njegova svrha nije finan¬ 
cijska dobit već cirkuliranje informacija, koje su bitne za 
razvijanje konstruktivne diskusije unutar pokreta, koju sma¬ 
tramo bazom za produktivnu akciju, a želja nam je da posluže i 
kao inspiracija i razbijanje apatije i indiferentnosti koje su tako 
specifične za vrijeme u kojemu živimo. Vrijeme u kojem svaki 
obilk pripitomljavanja, otuđenosti, sputavanja bilo kakvog 
oblika mišljenja i djelovanja doseže svoj vrhunac. 


‘“cijena pamfleta je simbolična: 5kn//0.70€, a svaka donacija 
je dobrodošla, jer samom distribucijom je nemoguće pokriti 
trošak njihove izrade, a cilj je održati cijenu što nižom, kako bi 
izdanja bila dostupna svima. isto tako bilo kakva 

pomoć kod prevođenja, lektoriranja, besplatnog 
fotokopiranja ili doniranja papira... je dobrodošla. 
.....posebna (naravno niža cijena) je za distributere, pa se 
slobodno javite ako možete pomoći s distribucijom... 
“•“naravno infoshopovi, A-knjižnice, grupe za pomoć 
zatvorenicima... slobodno se javite za besplatne kopije... 



PRIMITIVCI BUDUĆNOSTI 
John Zerzan 

anarhoPrimitivistička kritika civilizacije 

SLOBODA SVIMA ILI SLOBODA 
NIKOME (4F LLIBERTAD) 

‘“ovaj fanzin je poziv na solidarnost s 
osuđenicima 4F iz Barcelone, a ujedno 
objašnjava na koji način su represija prema 
skvoterskom pokretu (a i ne samo njemu) 
uzročno posljedično povezani s kapitalom i 
programom čiji cilj je uspostavljanje apsolutne 
kontrole svakog oblika postojanja, opet u 
smislu podređivanja kapitalu. *“ovo je 

proces koji nije specifičan samo za Barcelonu, 
ali je kroz primjer Barcelone jako dobro opisan, 
on je prepoznatljiv (sa nekim lokalnim 
specifičnostima) u svakom Europskom gradu... 

SHOPLIFTING ZA POČETNIKE 



‘“kapitalizam je razvijeniji nego što je to ikada 
prije bio. sistem u kojem su ljudi primorani na 
način života koji se svodi na bezuman "rad" za 
plaću koja je u sve rjeđim slučajevima dovoljna 
za zadovoljavanje osnovnih uvjeta za 
preživljavanje, a koja se troši isključivo u 
supermarketima koji su postali jedini dostupni 
izvor osnovnih namirnica ni u kojem slučaju ne 
može zadovoljavati stvarne potrebe ljudi. 

‘“ovaj fanzin je praktičan vodič (uz malo 
teoretiziranja) kako si pripomoći u 
svakodnevnom životu dok borba protiv 
kapitalizma kao sastavnog dijela sistema 
baziranog na autoritetu još uvijek traje. 

NEKOLIKO TEMATSKIH PITANJA 
KOJA SE TIČU ANARHISTA, 

A I NE SAMO NJIH 

sam naslov govori sve, kog zanima nek pročita 



"ACTFOR FREEDOM” 

‘ŠTO SE DOGAĐA U ITALIJI 

‘NEŽELJENA DJECA 
KAPITALA 

‘OPERACIJA CERVANTES 


‘“živimo u iluziji (koja nam je nametnuta) da su koncentra¬ 
cijski logori, torture i mučenja stvari koje pripadaju strašnoj 
prošlosti i da je sa završetkom Drugog svjetskog rata i njima 
došao kraj. Nažalost ova iluzija je potpuno lažna. 

‘“Tvrđava Europa je posljednjih nekoliko godina (iako ovaj 
proces ima svoje korijene puno dalje u prošlosti) izgradila 
brojne (govorimo o stotinama i stotinama) takozvane 
"prihvatne centre za imigrante" koji nisu ništa drugo nego 
koncentracijski logori za ljude čiji jedini "zločin" je da su 
siromašni i bježe od gladi, rata, širenja pustinja... i nemaju 
privilegiju posjedovanja adekvatnih dokumenata. 

*“u tim logorima muškarci žene i djeca su zatvoreni, mučeni, 
zlostavljani na razne načine dok čekaju na deportaciju (što je 
u jako velikom broju slučajeva sigurna smrt) u zemlje iz kojih 
su započeli neuspjeli put prema Tvrđavi Europi. 

“‘Ova tri pamfleta čiji sadržaj je usko isprepleten 
predstavljaju niz inicijativa i akcija koje su anarhisti/ce u Italiji 
pokrenuli upravo protiv tih logora (koji su samo dio 
cjelokupnog zatvorskog sistema), a ujedno su i poziv na 
solidarnost s anarhistima/cama u Italiji koji su zbog svojih 
akcija i javnog izražavanja neslaganja s ovim sistemom 
pogođeni vrlo jakim valom represije. 



Gabriel Pombo da Silva 
AGAINS ALLTHE AUTHORITY, 

UNTIL WE ARE ALL FREE! 

ovaj pamflet je za sada izdan na engleskom jeziku 
(ako želite pomoći s prevođenjem, slobodno se javite), to 
je zapravo kompilacija tekstova, pisama i priča koje 
je napisao Gabriel Pombo da Silva, te nekoliko 
tekstova koje su napisali drugi ljudi o Gabrielu. 
Gabriel je 40 godina star anarhist koji je 26 godina 
svog života proveo u zatvorima, a u njegovim 
tekstovima ćete se susresti s neslomljivom i 
beskompromisnom željom za slobodom koja nam 
svima može poslužiti kao inspiracija. Gabriel daje 
čvrstu i jako dobro argumentiranu kritiku zatvor¬ 
skog sistema koji je jedan od izraženijih elemenata 
cjelokupnog sistema baziranog na autoritetu. 

Dražen Šimleša: Kako potrošiti svijet - mala 
škola ratova za resurse, Što čitaš?, Zagreb, 
2008. 

Kako potrošiti 
svijet 

Dražen Šimleša u svojoj novoj knjizi Kako 
potrošiti svijet - mala škola ratova za resurse 
osebujnim stilom i na duhovit način, a uz 
vrlo konkretne i opsežne podatke i analize, 
govori o aktualnim problemima u svijetu 
pokrivajući teme kao što su ratovi za resurse 
i kapitalizam, koji je svijet doveo u još jednu 
krizu kojoj se ne nazire kraj. 



I dok moćnici zadovoljno trljaju ruke svaki put 
kada skoči cijena nafte, siromašni samo 
postaju siromašniji, a svaki privid sigurnosti 
koju kapitalizam navodno nudi nestaje kao 
da nikada nije ni postojao. Svi smo mi 
žderači planete, a naš je potrošački način 
života zupčanik koji pokreće sustav i osigurava 
stalan rast. Međutim, rast ne može postojati 
zauvijek te nakon njega dolazi nagli pad, koji 
se nikada nije odrazio na život moćnika, nego 
na najniže slojeve društva. Oni to zovu 
ekonomskim krizama, a za nas ostale to je 
katastrofa na svakodnevnoj razini. 

Svijet je u ratovima za resurse, a sukobi na 
Bliskom istoku, na kavkaskom području, baš 
kao i traženje novih neprijatelja, pokušaji su 
osiguravanja toliko željenih energenata koji 
pokreću sustav. U tom globalnom kaosu, 
jedini terorizam koji predstavlja stvarnu 
prijetnju jest onaj kapitalistički. 

Ono što je svakako drugačije kod ove knjige 
je da osim što nudi dobre analize i podatke, 
nije pisana klasičnim, mogli bi reći suhim 
jezikom, već dok je čitate imate osjećaj da 
sjedite s autorom i pijete pivo dok on priča o 
globalnim problemima. Tako se u knjizi 
nerijetko pojavljuju dijelovi u kojima kao da 
osobno razgovara sa samim akterima, a ne 
suzdržava se niti ubacivanja epiteta i pridjeva, 
kao niti izjava poput "e, vala jeste kreteni... " 
kada govori o okupaciji Afganistana i kako 
NATO nije ništa naučio od Rusije. 


Prozni kutak 

Nasilje - Strast - Revolucija 


Budilica zvoni, 8 sati ujutro. Okrenem se 10. 

Danas je novi dan. Televizija gori, daljinski u 
ruci. Programi se vrte, nasumično. 

Mozak se fokusira na promidžbene poruke. 
Ludilo! Reklame, ludilo! 

Danas igra Hrvatska. 90 minuta moj život će 
imati smisla. Lažem, biti će 20 minuta prije i 
2 sata poslije. Dakle 230 minuta smisla u 
životu. 

Idemo se sjebati, idemo sjebati realnost. 
Može i više od 230 minuta. Idemo se sjebati 
alkoholom. Sjebimo realnost! 

Budilica zvoni, 8 sati ujutro. Prignječim jastuk 

11 . 

Ne perem zube. Kompjutor upaljen, zujim po 
netu. 25 mrtvih na bliskom istoku, djevojčica 
silovana, radnici štrajkaju, nova kolekcija 
gaćica, neka drolja se preudala, horoskop je 
dobar. Hm, svako paljenje kompjutora je 
šamarza dobar dan. 

Buđenje, kava, bjelančevine, kalodont. 

Budilica zvoni, 8 sati ujutro. Jebena glupost! 
Ponedjeljak... 

5 dana dosade i još 2 dana dosade. Dakle, 7 
dana dosade. Naježim se kada pomislim na 
nasilje. Obliven znojem stojim nasuprot 
bljuzge. Prokleta šupljina! Kao da sam nešto 
važno uništio. Pucam sebi u glavu, pucam i 
tebi. Želim svakome čovjeku na ovoj planeti 
opaliti metak u glavu. 

Znači, ti ne voliš nasilje. Osuđuješ ga? Svaki 
dan je nasilje, ti ga ne vidiš. I onda kada tvoj 
civilizirani, tolerantni mozak registrira 
«nasilje», onda se pretvoriš u mirotvorca. 

Joj! Ne volim nasilje. 

Ja volim nasilje. Smatram ga jedinim izlazom 
iz ove bljuzgotine koja jede moje vrijeme, 
moju svijest i moj smisao. Ne da ga volim, 
uživam u njemu. Smatram da treba objesiti 
visoko, visoko objesiti krivce. Uzeti sve, ne 
zaustaviti se na ničemu. Sve ili ništa. 

Znamo da je polovičan posao potpis na 
vlastitu osmrtnicu, vlastitu osudu i vlastitu 
egzekuciju. 

Čija moralnost? Tko ti je usadio takvu 
pobožnost?! O čemu ti lupetaš? Misliš li da je 
moralno svaki dan jesti govna realnosti? 
Moralno? Ne nasmijavaj me jer sam prokleto 
opasan, pogotovo opasan kada se smijem. 

Nasilje je; 

iznajmljivanje vlastitoga tijela i intelekta 8 
sati po danu, 

strah od gladi, računi, režije i flaširana voda, 
nečija podređenost, nadređenost, 
subordinacija i superordinacija. 

Nasilje je; 
jebanje u mozak. 


trošenje moga vremena na tuđe interese, 
jebanje u mozak i opet jebanje u mozak, 
skupo zdravstvo i školstvo. 

Nasilje je kada je tvoj smisao predodređen. 
Određen već prije tvoga rođenja. Ovisno o 
tome gdje će se tvoja majka poroditi. Hoće li 
se poroditi u jebenom stančiću ili viletini. 
Jebiga momak, predodređen si. Smrdljiva 
prolčina si. 

Želim skakati po tvojim iluzijama dok ti ne 
sjebem svaku toleranciju. Tko sam ja da 
skačem po tvojim iluzijama? Ja sam jebeno 
opasan! Zatvorite me... 

Vidim zlatne ukrašene stolice, nekakvog 
pohlepnog sijedog starca koji uzvikuje; 
«njihovo je kraljevstvo nebesko!», valjda 
starčić misli na onu dječicu kojoj se napuše 
trbuh od gladi i istakne svaka koštica na 
tijelu. Na koga misli? Na one rudare na koje 
se nedavno urušio rudnik? Koga on laže. 
Probaj popušiti tu priču: «pati sada i uživati 
ćeš poslije smrti», i ja ću ti doći osobno 
sjebati iluzije. 

Lud sam, je li? Lud sam jer na nasilje želim 
odgovoriti nasiljem?! 

Koliko puta na dan te trebaju ubiti, da bi 
shvatio kako te jebu u mozak. Tvoje tijelo 
služi njima. Zakačeni smo svi zajedno za 
kočije kapitala. Ati uzimaš ulje i podmazuješ 
istu tu kočiju i iste te lance, kako bi brže, 
bolje, efikasnije jurišala. 

«Nema izbora» kažeš. 

Ima izbora, 

uvijek ima najmanje dva izbora. 

Samoubojstvo ili ubojstvo, odluči sam. 

Kada shvatiš na koliko načina se može ubiti, 
na koliko načina se može sjebati ljudskost, 
prigrliti ćeš nasilje i objesiti ih visoko. Neka 
vise, neka nas podsjećaju što slijedi kada 
svoje živote prepustimo nekome ili nečemu. 

Objesimo ih visoko! 

230 minuta želim iskoristiti sjebavanjem 
njihove realnosti, a ne iskoristiti kako bi 
sjebao svoju. Jebeš televiziju, njihova je. 

Svaki tvoj smiješak, proizveden zahvaljujući 
njima je plač, bijeda, žalost i smrt. 

Smijati ćemo se kada budemo sretni. A sreća 
neće biti iluzija, niti bljuzga realnosti. 

Sreća će biti maksima; 

Sloboda zajednice ogleda se u slobodi 
pojedinca! 

Eugen 

Tony Gibson: Love, Sex& Power in Later Life: A Libertarian Perspective, Freedom Press, 
London, 1992. 


Ljubav, seks i moć u 


kasnijem životu 


Ova knjiga nudi puno više nego što naslov 
nagovješćuje. Pažljivo dokumentira, 
argumentira i sistematski obrađuje sve 
uzročno-posljedične veze i što je još važnije 
nudi moguća rješenja. Odličan je pregled 
problematike seksualnosti ne samo u 
kasnijem životu, nego i općenito, a nudi i 
brojne reference koje su kvalitetan vodič za 
daljnje istraživanje seksualnosti. 

Suočava nas sa svijetom predrasuda i 
diskriminacije starijih ljudi koncenrirajući se 
primarno na zanemarivanje postojanja 
njihovih seksualnih potreba. Detaljno 
informiranje o tim potrebama i mogućnostima 
demistificira ustoličene mitove i predrasude te 
proširuje vidike. 

Općeprihvaćena diskriminacija starijih ljudi 
kao niš- koristi otpada kojeg se što prije treba 
rješti je utoliko opasnija zbog svoje duboke 
inegriranosti u kulturu i samim time shvaćene 
kao prirodni tijek stvari. Sve je podređeno 
mladim, vitalnim, zdravim ljudima. Oni 
pokreću svijet. A što sa starima? Čekamo da 
se udostoje umrijeti i daju mladima disati, jer 
ipak svijet ostaje jelte na mladima. Ne 
razmišlja se previše da su oni i dalje osobe s 
željama, potrebama, mogućnostima. Čak se i 
većina revolucionarnih teorija primarno 
fokusira na mlađe ljude, previđajući da baš 
starije osobe s dugim mukotrpnim stažom 
iskustva u sistemu koji ih je cijelog života 
tlači, a pod stare dane i odbacuje 
velikodušno im davajući penzije za 
preživljavanje, ali ne i za življenje, mogu biti 
okidač promjene. Svi ćemo mi jednog dana 
ostariti. Uz solidariziranje to je isto jedan od 


Tony Gibson 

LOVE, SEX & POWER 
IN LATER LIFE 





razloga zašto je jako bitno biti upoznat s 
problemima starenja koje uzrokuje društvo: 
osuđenost na usamljenost, aseksualnost, 
nerazumjevanje, ignoriranje, zanemarivanje, 
depresiju, visoku razina samoubojstava... Za 
ilustraciju ove knjige je prigodna anegdota 
odigrana u vrijeme njezina čitanja: Ulični 
koncert. Nastupaju tamburaši. Pjevač gromko 
viče: „Nek nam žiju mlaaadi!"Bakica u pub¬ 
lici žacnuta pita: „Ašta jes nama starima?" 
Zato nemojte ostariti prije nego što pročitate 
ovu knjigu zbog boljeg razumjevanja sebe, 
mladih i starih... 


The Secret World of Terijian, Crimethlnc. 

Bajka za odrasle 

Pretenciozna, 
pretjerano 
izromantizirana 
priča za odrasle u 
tipičnom 
Crimethlnc stilu. 

Riječ je o pustolovimama dvoje djece koja 
ugledavši se na Earth Liberation Front 
pokušavaju spasiti šumu sabotirajući strojeve 
za sječu šume. Na samom početku priča 
djeluje obećavajuće, slikovito i maštovito 
opisuje šumu kroz oči dvoje razigrane djece 
koje provode u njoj svoje djetinjstvo. Zatim 
sve više počinje nalikovati na nakaradnu 
projekciju odraslih kako bi djeca trebala 
reagirati u situaciji opasnoj za šumu. A i 
simbolika počinje divljati i prelaziti u 
neukusni kič. Sve je tako znakovito i 
spiritualno. U svakom slučaju više za iživcirati, 
nego inspirirati što je jelte njezin svevidljivi 
promašeni cilj. 


Lcnry Law: A True Historie & Account ofthe 
Pyrate. Captain Mission, h/s crew& tehir 
Co/ony of Libertatia founded on Peop/se 
Rights & Liberty on the Island of Madagas- 
car, Dark Star Press, 1991. 

Piratska utopija 

Istinita povijest i zasluge 
pirata 

Kapetan Misson, njegova 
posada i njihova kolonija 
Liberterija zasnovana na 
ljudskim pravima i slobodi 
na otoku Madagaskaru 

Ovaj opsežan naslov ne 
može biti određeniji. 

Govori sve. Još se samo može dodati da je 
vjerodostojnost legende temeljito provjerena 
iz više izvora i da razotkriva propagandu 
demoniziranja svih pirata kao gramzljivih 
pljačkaša otkrivajući revolucionare željne 
boljeg sutra. 

Kratko, informativno, inspirativno. 



A True Historie 6 Account 
of the 
PYRATE 

Captain Misson. hiscrcw 6 
their Colony of Libertatia 
founded on Pcoples Rights 
6 Liberty on the Island of 
Madagascar. 


Wendy - 0 Matik: Redefiniranje naših odnosa 
- Smjernice za odgovorne otvorene odnose. 
Što čitaš?, Zagreb 2008. 

(R)edefiniranje 
naših odnosa 

U prošlom broju Ispod pločnika smo objavili 
prikaz ovog izdanja na engleskom i najavili 
da se očekuje objavljivanje prijevoda, no 
kako to obično biva kod takvih najava, bilo je 
nezahvlano najaviti tako skoro objavljivanje. 
Ipak, prijevod je tu i sada knjigu možete 
nabaviti u knjižarama, infoshopovima i 
drugdje. 


Wendy-0 Matik 

Redefiniranje naših odnosa 



Smjernice za odgovorne otvorene odnose 


Redefiniranje naših odnosa intrigantna je i 
korisna knjižica koja uvodi u beskrajne 
mogućnosti otvorenih odnosa. U društvu u 
kojem je monogamija bogom dani presedan i 
jedina prihvatljiva ljudska priroda, ona je više 
nego dobrodošla. 

Pobija predrasude o otvorenim odnosima kao 
neodgovornim i površnim, te pokazuje kako 
upravo za njih treba maksimum odgovornosti, 
preispitivanja, iskrenosti i razgovora. Bit takvih 
odnosa je istinsko prijateljstvo utemeljeno na 
neograničenom povjerenju koje ne prestaje 
bez obzira na promjene unutartog odnosa. 
Ako stvarno volimo nekog, taj odnos se nikad 
ne prekida, samo se razvija u drugačijim 
smjerovima i te osobe na drugačije načine i 
dalje sudjeluju u našim životima. Na taj način 
nema povrijeđenih, ni ostavljenih. 

Wendy-0 Matik iz vlastitog iskustva i iz 
iskustva svojih prijatelja pokazuje kako 
monogamija nije jedina, već samo jedna od 
mogućnosti i da s onu stranu ogledala postoji 
širok spektar varijacija kojima su jedini 
preduvjeti povjerenje i ljubav. 

Za kraj samo izdvajamo jedan citat iz knjige 
(iako ih više to zaslužuje): „Ako se pita 
skeptika ili sumnjičavca može li ne- 
monogamni odnos funkcionirati, odgovor je 
ne." 

U Splitu se otvara novi autonomni slobodarski prostor 

U Splitu se otvara infoshop "Dislexia" 


U Splitu je otvara nova knjižnica 
i čitaonica slobodarske litera¬ 
ture "Dislexia". Otvorenje je će 
se održati 15. listopada 2008. u 
prostorijama "Dislexie" u klubu 
Kocka, a s početkom u 20 sati uz 
prigodno predstavljanje 
projekta, domjenkom i 
slušaonom. 



"Dislexia" otvara svoja vrata u 
prostoru Kluba Kocka, prvi ulaz 
desno. Savska bb, Split, a 
konaktiratzi ih za sada možete 
samo putem e-mail adrese: 
infoshop_dislexia@net.hr 

Zašto Dislexia? 

Na prvi mah samo ime asocira na 
poremećaj u učenju koji 


započinje s teškoćama pri učenju 
i čitanju, a poslije lošim 
pravopisom i odsutnošću lakog 
baratanja pisanim jezikom, za 
razliku od govornog jezika. Taj 
specifičan poremećaj u 
sazrijevanju, koji dijelom 
iščezava kako dijete postaje 
starije, moguće je znatno smanjiti 
pravodobnom i ciljanom pomoći. 

No, pitate se - zbog čega bi 
netko dao baš takvo ime jednoj 
slobodarskoj čitaonici?! 

Riječ disleksija je kovanica 
nastala od grčke riječi "dys" (što 
znači slab, loš, neprimjeren) i 
riječi "lexis" (jezik, riječi). No 
ukoliko prefiks ,,dis" uzmemo kao 
negaciju, a ,,lex" kao latinski 
izraz (lex, legis) za zakon, riječ 
dobiva jedno sasvim novo 
značenje - doslovno prevedeno 
,,ne-zakon". I upravo tu igrom 
riječi dolazimo do dvostruke 
simbolike naziva ove čitaonice: 


poremećaj u učenju i čitanju 
(usvajanje zlonamjerno 
iskrivljenih pojmova kao što su 
anarhija, anarhizam najviše od 
strane medija itd.) koje dovodi 
do netočnog zapisivanja 
(korištenje anarhije kao 
sinonima za kaos i nered u široj 
literaturi), a moguće ga je 
znatno smanjiti ili čak ukloniti 
širenjem provodnih informacija 
i ciljanim djelovanjem (u 
konkretnom slučaju - čitaonica 
slobodarske literature) čiji cilj i 
izazov će biti borba protiv 
nametnutih predrasuda i 
upoznavanje ljudi sa 
konkretnim alternativama 
postojećem sustavu, odnosno 
da je društvo bez zakona, prisile, 
otuđujućeg rada, hijerarhijskih 
međuljudskih odnosa, ratova i 
eksploatacije itekako poželjno, 
zdravo, moguće i nadasve 
potrebno ovdje i sad! 


Otvorite svoj um novim 
spoznajama. Nekada je bomba 
sam čin čitanja. 




Grupe i projekti 

U svakom broju ćemo objavljivati listu kontakata 
grupa i projekata koji su aktivni. Priključite se ili nam 
javite vaš kontakt. 

Anarhistički sajam knjiga u Zagrebu 

http://www.ask-zagreb.org 

Anarhofeministička akcija - Anfema 

http://www.anfema.tk 

Izdavačka kuća DataArt 

http://www.dataart.hr 

Hrana, a ne oružje! 

http://www.hranaaneoruzje.net 

InfoshopTabula Rasa 

Kralja Tomislava 31, Čakovec 
http://www. kmck.org 

Infoshop Mica-Maca 

Društveni centar Karlo Roje, Gajeva 3, Pula 
www.geocities.com/aktivizam/Mica-Maca 

Mreža anarhosindikalista/kinja - MASA 

http://www.masa-hr.org 

Riječka anarhistička inicijativa/lntoshop Skatula 

Delta 5 (bivša zgrada lvex-a). Rijeka 
http://www.rai.anarhija.org 


Ispod pločnika možete pronaći u: 

ZAGREB :: književni klub Booksa, Martićeva 14d // knjižara Jesenski i Turk, 
Preradovićeva 5 // knjižara Meandar, Kaptol centar // knjižara Planetopija, 
Ilica 72 // Superknjižara, Rooseveltov trg 4 // net kulturni klub Mama, 
Preradovićeva 18 // PULA :: infoshop Mica-Maca, Gajeva 3 // RIJEKA :: 
infoshop Škatula, Delta 5 // ZADAR :: Z.V.U.K., Zrinsko- Frankopanska 5 // 
...i raznim javnim događanjima... Ukoliko ste u mogućnosti distribuirati Ispod 
pločnika, javite se i poslati ćemo vam željeni broj primjeraka... 


Sabotaža pokvarenog sistema 

http://www.sabotazapokvarenogsistema.tk 

Izdavačka kuća Sto čitaš? 

http://www.stocitas.org 


Početna naklada Ispod pločnika je 500 kopija. Stvarna 
naklada je vjerojatno i veća, ali nemamo uvid u ukupan 
broj kopija koje nastanu nakon početne naklade. 




